
NACIONAL 


Cu tin masha arma den circulacion 

Ayera mainta, anti-socialnan a menasa un 
famia di liquida cada uno di nan 


A yera mainta, habitantenan di cas na Cu- 
mana 2-C a pasa susto di nan bida, ora cu 
aigun persona a yega cas, cu auto y aparente- 
mente cu brommer tambe, y a dicidi di menasa 
cada miembro di famia cu morto. 

Pa demostra cu nan ta serio, nan a baha masha 
bon arma, cu segun testigonan, nan ta papia 
hasta di arma di halto caliber y automatico. 

Hopi hende a kere cu tabata un atraco, pero mas 
bien e ta mustra cu esnan cu a yega dicho direc- 
cion, ta pa intimida e famia cu si cuenta no keda 
regia, nan lo tin cu wanta e consecuencianan. 
Polis cu a ser avisa di inmediato cu tin un 


atraco, a presenta den minimo di tempo, pero 
pa ora nan a yega e direccion, no por a haci nada 
mas. A pidi asistencia di helicopter, pero sin re- 
sultado, maske cu aki aya nan a para aigun auto, 
pero sin nada concreto. 

HOPI ARMA 

Y asina mes, Minister di Husticia, Rudy Croes 
ta bisa cu criminalidad na Aruba no ta alto y 
cu no tin arma den circulacion. Wel, esaki ta 
un di e pruebanan di e cantidad di arma cu tin 
den circulacion y cu nos tin masha hende den 
comunidad, cu no ta ria pa saca un arma, sea di 
candela of blanco pa ataca otro. 


Awe porcierto Parlamento lo bai trata e con- 
cepto di lei, cu ta for di basta tempo den lachi, 
pa duna polisnan mas autoridad. Pero ya caba 
por a tende, cu e concepto cu tin pa trata awe, 
no ta mescos cu loke cu Pedro Atacho a manda 
pa Parlamento, como e lei pa polisnan por traha 
preventivo. 

For di awor ya caba polisnan a laga sa, si t’e 
concepto bieu, anto lagu’e para, pasobra e no 
ta sirbi. Sigur si bin cu zonaficacion, cu mester 
anuncia e zonanan cu lo worde listra, etc. Esei 
lo no ta ningun contribucion pa combati crimi¬ 
nalidad. 


Awe madruga for di 4 or te cu 7 or 

Lo saca un 
cargamento di 
catalist for di Valero 


C atalist, ta un producto radio-activo, cu ta motibo cu awe madruga, varios container 
carga cu catalist lo wordo transporta for di refmeria Valero pa hiba haf di Oranjestad. 
Debi n’e producto peligroso aki, autoridadnan di Gobierno hunto cu Valero a yega na 
acuerdo pa transporta e producto aki, den for di 4 or di madruga, ora cu e pueblo ainda ta 
na sono y cu n’e oranan ei no tin mucho trafico riba nos camindanan. 

Condicion ta, cu prome cu 7 or di mainta, nan mester ta cla cu transportacion di e catalist 
aki. Si esei no t’e caso, e mester keda riba tereno di e refmeria te un proximo oportuni- 
dad.Pesei si awe den oranan di madruga, mira zwaailicht di polis, ta pasobra e transporta¬ 
cion di e producto radio-activo aki ta tumando lugar. 



Minister Rudy Croes ta 
insisti cu Corte Comun ta 
un tema cu no ta wordo 
regia via Rijkswet 


M inister Rudy Croes, durante su 

conferencia di prensa, a bolbe men- 
ciona e asunto di Corte Comun di Antiyas 
y Aruba, caminda el a remarca cu esaki ta 
asunto di Aruba y Antiyas solamente y no 
di Reino, por ta lubidando cu dentro di 
poco tempo Antiyas no lo existi mas. 

El a comenta cu e por a tuma nota cu tin 
un reunion di Corte caminda nan tin un 
proposicion riba mesa pa trata un Rijkswet 
pa Gemeenscappelijk Hof. Riba esaki el a 
expresa “nos a bisa bon cla na Hulanda cu e 
unico Rijkswet cu nos a acepta tabata esun 
di kustwacht y awe e la bira puro un cos 
establece na Curagaom di baina nos tin un 
steunpunt akinan. Nos a bisa tambe riba 
protocol tampoco nos mas, pasobra nos 
a keda cu sabor amargo di lo cual a pasa 
riba asunto di finanzas ultimo ey, unda cu 
Hulanda mester a bai di acuerdo segun e 


leynan existente, segun Statuut, pero nan a 
nenga di haci’e te cu nos mester a pone pre¬ 
sion riba nan pa nan haci’e”. 

Mas aleu, Minister Croes a bisa cu el a 
papia cu e persona cu ta bai bira presidente 
di Corte pronto, caminda cu el lo mester 
a bise cu Aruba no tin problema pa regia 
e posicion huridico di e hueznan via un 
Rijkswet, pero cu Corte Comun di Antiyas 
Hulandes y Aruba ta un asunto di Aruba y 
Antiyas y cu no kier pa e keda regia pa un 
Rijkswet. 

Igualmente Minister di Husticia a bisa 
cu el a pidi e conseheronan pa nan wak e 
proposicion cu tin y cu a bai caba Tweede 
Kamer. “Nan tine full cla, mientras tanto 
nos tin un palabracion cu tur ley cu tin cu 
ta toca nos, mester trese promer serca nos 
pa nos por delibera, anto e ora bo ta pre- 
sente”, sr. Croes a duna di conoce. 

NACIONAL 

Posicion di Gobierno ta 

Sea Valero ta paga Winstbelasting 

of ta paga BBO 

“Valero a ofende inteligencia di Gobierno y su expertonan” 



O ra cu Valero na fin di ana no kier a entrega 
e 3 tax-holidaynan cu nan tin y no kier 
paga 28% di Winstbelasting, Gobierno a bisa cu 
Valero tin cu paga 3% di BBO pa su productonan 
cu nan ta bende localmente y riba loke nan ta 
exporta, Valero tin cu paga 1% di BBO, asina 
Prome Minister Nel Oduber a duna di conoce. 
Normalmente mester a cobra Valero riba expor- 
tacion tambe 3%, pero Gobierno a tene cuenta 
cu e clima di inversion y exportacion. After all, 
Valero ta exportando 99% di tur locual cu Aruba 
ta exporta. 

Segun Nel Oduber, for di e tempo ei Gobierno 
a ripara cu Valero no a keda mucho satisfecho 


pa cu e 1% di BBO, mirando nan posicion di 
competi den mundo petrolero y hopi dia caba 
Gobierno a bin ta tende e rumor cu Valero ta bai 
cambia su set-up di e refineria, cu lo bira mas 
bien un “service refinery”. 

Wel, awe Premier Oduber kier manda su men- 
sahe bon cla: “Sea Valero ta paga Winstbelasting 
of ta paga BBO. Esaki ta posicion di Gobierno”. 
Dialuna ultimo, e CEO y Presidente di Valero 
Energy, Bill Klesse a bin cu un delegacion Aruba 
y a reuni cu Prome Minister Nel Oduber y 
diamars cu Minister Nilo Swaen. A papia na un 
manera habri y Valero a expresa atrobe cu nan 
tin problema di paga e 1% di BBO. 

“Fin di ana nan 
a ofrece nos un 
onderstand na razon 
di 10 miyon dollar, 
pero mester mir’e 
como un voorschot, 
cu ora Valero paga, 
ainda nan ta reduci’e 
for di e total cu nan 
mester paga. 


Kier men, pami cu esaki, Valero ta ofende inteli¬ 
gencia di nos Gobierno y di nos expertonan n’e 
momento ei”, segun Prome Minister Nel Odu¬ 
ber. 

Awor cu Bill Klesse a bin bek, el a bolbe cu un 


asercamento diferente, esta sin menasa di lo 
bende e refineria, manera tabata su posicion fin 
di ana y sin menasa cu tur contratista local lo 
bai, etc. E biaha aki e ambiente tabata completa- 
mente diferente y al caso di henter e situacion. 
“Awor Valero ta dispuesto pa entrega e tax-holi- 
daynan, pero loke Bill Klesse kier ta, keda cu 
investerings-aftrek y afschrijving y a ofrece Go¬ 
bierno un suma mas halto, cu ainda no t’e suma 
cu Gobierno tin bistå riba dje. Y un claridad pa 
awor y pa futuro, pa despues di 2010, ora cu nan 
tax-holiday caduca, kico ta nan clima di belast- 
ing”. 

Segun Prome Minister Oduber, for di ana pasa, 
el a pidi Bill Klesse p’e firma pa Gobierno preto 
riba blanco, cu Valero ta inverti 1.5 biyon dollar 
den e refineria. Pero Klesse a nenga esaki. Pero 
awor el a bisa di ta dispuesto pa firma cuanto 
nan ta bai inverti, entrega e tax-holiday y yen cos 
pa San Nicolas, pero e kier mantene e afschrijv¬ 
ing, pasobra na Merca nan tin esaki. 

Bill Klesse mester compronde, cu e no por com- 
para e regimen di belasting di Merca cu esun di 
Aruba. A bai for di otro, ya cu e momento no ta 
oportuno pa sigui negocia, y cu Valero a dicidi 
di bai arbitrahe, relaciona cu e contrato cu Nel 
Oduber a firma dia 19 di october 1989. 

“Lo ta bon pa nan wak e contrato ei hopi bon, 
pasobra tin hopi mas cos den e contracto ei, 
cu Coastal, ni El Paso y menos ainda Valero a 
cumpli cu nan. Pesei, si nan kier haci uso di e 
contrato aki awor, anto haci uso completo di 
dje”, segun Nel Oduber. 

Gobierno sigur ta dispuesto pa yega na un en- 
tendimento cu Valero, pero Gobierno kier su fair 
share. 

NACIONAL 


Momento a yega pa Valero paga belasting 

Aruba kier su fair-share, por medio di pago di BBO 


C oastal a haya un tax- 
holiday pa 10 ana, loke 
nan tabatin derecho riba 
dje. Despues cu MEP a bai 
for di Gobierno na 1994, 

Gobierno di AVP/OLA na 
1997, violan do lei, contra 
tur regia di bon goberna- 
cion a duna Coastal un 
tax-holiday nobo di 30 ana. 

Pa ki motibo. Dios so sa, 
segun Prome Minister Nel 
Oduber. 

De lo contrario e refineria 
mester a cuminsa paga tur 
sorto di belasting na 2001 
caba ya 2003 p’e delay cok- 
er. Pesei awe Valero tin un 
tax-holiday te 2010. Segun 
Prome Minister Oduber, su 
Gobierno kier reforma be¬ 
lasting, riba recomendacion 
di e.o. IMF. 

Filosofia di Gobierno aki 
ta, di kier haya su fair- 
share, loke ta toca nos pais 
y tur compania na Aruba, 
sin excepcion mester paga 
BBO. Si nos kier pa pueblo, turista, e ilegalnan cu ta biba aki paga BBO, 
anto Valero tambe tin cu paga. Mas ainda si e refineria aki a haci ganashi- 
nan grandi di mas di 3 biyon dollar. Nan tambe mester contribui cu nan 
fair share na caha di Gobierno. 

Gobierno a negocia cu su expertonan, hayando ayudo di dos experto di 
Hulanda. E ultimonan aki tin amplio experiencia den negociacion, paso- 
bra nan a negocia cu Shell y otro compania na Hulanda. 

Segun Prome Minister Nel Oduber, el a bisa Valero cu e momento a yega 


pa nan tambe paga nan fair 
share. Sea Valero ta en- 
trega su 3 tax-holidaynan of 
Valero ta paga BBO. No por 
otro. 

Fin di ana e negociacionnan 
aki a yega hopi leu y segun 
Prome Minister Nel Oduber, 
nan tabata na 80% di por a 
haya otro. Pero di repente 
Valero a bai consulta cu otro 
expertonan aki na Aruba, pa 
haya sa con hinca e Gobi¬ 
erno aki den un scol. 

Y asina Valero su dia 
siguiente a bin cu un 
proposicion completamente 
diferente. Cu pa entrega e 
tax-holidaynan, Valero kier 
un cantidad di condicion 
e.o. nan kier mantene af- 
schrijving y nan kier reduc- 
cion riba nan inversionnan. 
Pa loke t’e ultimo aki, segun 
Nel Oduber, Gobierno tin 
mal experiencia cu Exxon. 
Esnan cu sa, Exxon tabatin 
un neck-back-deal cu Venezu¬ 
ela, esta Exxon tabata haya crudo na prijs barata, y Venezuela a bisa cu e 
refineria di Exxon a bira obsoleto, pasobra Exxon a haci masha ganashi y 
no a re-inverti, pero si a bai inverti pa un delay-coker na Rotterdam. Pesei 
nunca Exxon a pone un delay-coker na Aruba. 

Segun Prome Minister Nel Oduber, Gobierno a haci tur esfuerzo pa yega 
na un acuerdo cu Valero, pasobra Gobierno ta considera cu Valero ta un 
parti integral di nos comunidad. Nan ta dunando hopi hende trabou, pero 
e momento a yega pa nan paga belasting. 


Segun Prome Minister Nel Oduber 



Bishita di cortesia di 
directiva di e Cuerpo 
Consular na Presidente 
di Parlamento 

P residente di Parlamento, sra. Mervin Wyatt-Ras con- 
huntamente cu Griffier di Parlamento, Sra. Jacqueline 
Bastien-Sherman, recientemente a ricibi Directiva di e Cu¬ 
erpo Consular na Aruba. Dicho Directiva a ser representa 
pa e Presidente, sr. E.D’Arnault, secretaria, CM Arends, 

C.G. Maduro y K.S. Janssen. 

Durante e reunion Presidente a ser informa di e tarea 
importanante di Consulnan na Aruba. Presidente a expresa 
su aprecio pa e bunita trabou di Consulnan na Aruba cu na 
varios occasion ta fungi como trahador social pa asina yuda sulnan muy en especial di e Consulnan Honorario. Presidente ta desea e 

nan hendenan. Ta importante pues pa reconose e bunita trabou di Con- directiva y e Cuerpo Consular hopi forza cu e bunita y importante trabou. 

NACIONAL 


SIRLIMAR a firma aregla 
di pensiaen cu APFA 

T ur e personanan cu drenta Servicio di 

Limpieza di Aruba NV (SERLIMAR), den 
e constelacion nobo, lo bai cai den e Plan di Pen- 
sioen di APFA. Esaki despues di e acuerdo cu a 
keda firma ayera tardi entre Fundacion APFA y 
SERLIMAR. 

Director General di APFA drs. M.E. Croes de 
Jongh despues di e firmamento a splica e areglo 
di pensioen ta valido for di ayera, pero e ta cu 
forsa retroactivo te cu juli, 2005. Pues pa tur e 
empleadonan nobo di SERLIMAR NV y esnan 
cu lo bai drenta servicio den futuro. 

Ya caba tin 8 compania cu tin lasonan cu Go- 
bierno, cu ta forma parti di e areglo di pensioen 
special aki. Y a menciona e.o. SETAR, SVB y 
Tele Aruba, etc. 

Ta negociando cu aigun otro compania di 
Gobierno mas pa forma parti di e areglo aki cu ta 
hopi beneficioso pa e empleado. 

Den nomber di SERLIMAR a firma su direc¬ 
tor Patricio Nicolaas. 

El a euminsa pa splica cu e cantidad di em¬ 
pleadonan cu aworaki ta bai cai den e areglo di 
pensioen ta 10. 

E otro empleadonan a keda den e areglo cu 
Gobierno. No ta conoci si nan ta desea pa drenta 
den e areglo nobo. 

Den e areglo aki e contribucion di e compa¬ 
nia ta menos compara cu e areglo bieu caminda 
Gobierno ta paga mas. 

NACIONAL 


Valero ta exigipa desvia fundamentalmente di leynan fiscal diAruba 

Di 2004 pa 2006 Valero tabatin ganashi di 1000 
miyon $ y no a paga nada na impuesto 



“Bill Klesse, CEO di Valero, a declara durante 
su conferencia di prensa di 14 di februari 2007 
cu Valero ta dispuesto pa paga su fair share na 
comunidad di Aruba y lo a ofrece pa termina e 
acuerdo di tax holiday cu e refineria ta gosa des- 
de 1 di januari 1990 (Coastal/El Paso y despues 
Valero) prome cu su fecha di vencimento, esta 
prome cu 1 di januari 2011. Sr. Klesse a sigui 
bisa cu Valero ta dispuesto pa paga impuesto 
di ganashi segun e regimen fiscal normal di 
Aruba y p’esey kier negosha un acuerdo cu lo 
tin un ambiente di impuesto saludabel. Debi na 
e hecho cu Valero a scohe pa duna un declara- 
cion publico nos ta sind nos obliga tambe di 
duna e otro banda di medalla pa asina aclarea e 
situation y cu tur hende tin e information cor- 
ecto pa asina forma nan opinion y asina tambe 
evitando malcomprodimiento,” esaki ta loke 
Minister di Finanza Nilo Swaen a bisa den un 
declaracion emiti. 

Pa cuminsa e mandatario ta bisa cu Gobierno ta 
aplaudi e disponibilidad di Valero pa entrega e 
tax holiday cu e ta gosa actualmente contra di 
tur regia di ley y pa somete su mes na e regimen 
fiscal normal di Aruba. E punto di salida di Go¬ 
bierno den su negociacionnan cu Valero semper 
tabata pa por aplica, sin excepcion aigun, e regi¬ 
men fiscal existente di Aruba mas liher posibel. 
Hacimento di excepcion pa Valero sin base legal 
ta crea desigualdad den derecho. Aplicando e 
regimen normal di impuesto riba ganashi ta 
encera cu Valero, mescos cu cualkier empresa cu 
ta haci ganashi, lo mester paga 28% na impuesto 
riba su ganashi ( winstbelasting). Gobierno ta 
considera esaki un contribucion rasonabel (fair 
share di pueblo) na caha di Gobierno cu ademas 
ta menos di locual refinerianan ta paga na otro 
paisnan. Valero sinembargo ta exigi pa desvia 
fundamentalmente di e leynan fiscal di Aruba 
y entre otro ta desea di reduci—irrespecto si 
e equiponan, instalacionnan etc. tin un bida 
di duracion mucho mas largo—e periodo di 
depreciacion riba tur—existente y futuro—equi¬ 
ponan, instalacionnan etc. te maximalmen te 10 
ana, mientras su depreciacion actual ta dura mas 
cu 30 pa 40 ana. Aceptacion di e proposicion pa 
aplica e methodo di depreciacion acelera (verv- 
roegde afschrijvingen) aki, basa riba proyec- 
cionnan financiero te cu ana 2011 haci door di 
Valero mes, ta duna como resultado cu Valero 
durante e ananan venidero y futuro cercano 
lo tin perdidanan fiscal cuantioso cu e lo por 
desconta di eventual ganashinan den futuro. 
Conclusion ta cu Valero por lo pronto lo no con- 


tribui den caha di Gobierno. 

E proposicion aki basicamente 
ta ensera un continuacion pa 
un tempo indefini di e tax 
holiday, cu Valero ironica- 
mente ta pretende di entrega. 

Valero, conciente di esaki, 
tabata dispuesto pa duna 
Gobierno, den caso cu Gobi¬ 
erno acepta su proposicion, un 
adelanto annual riba e im¬ 
puesto di ganashi di un suma 
di USD 10 miyon. Dado caso 
cu Valero lo mester paga im¬ 
puesto di ganashi den futuro, 
lo desconta e adelantonan 
aki di e suma ey (fair share di 
Valero). E proposicion aki ta 
inaceptabel pa Gobierno, debi 
cu leynan fiscal di Aruba no 
conoce e tipo di adelantonan 
aki. Aceptacion di e proposi¬ 
cion di Valero lo tin como 
consequencia cu e metodo aki 
lo mester ta aplicabel riba tur 
otro empresa na Aruba. Con- 
secuentemente e entradanan 
di impuesto riba ganashi lo 
baha drasticamente. Gobierno, 
teniendo cuenta cu e proposi¬ 
cion aki ta contra di interes general di Aruba, 
a rechasa e proposicion aki categoricamente. Si 
Gobierno tabata dispuesto pa, a base di e proto- 
col di Kyoto, acepta un depreciacion acelera pa 
inversionnan cu lo beneficia medio ambiente. 
Mas a lew ta interesante di menciona cu Valero, 
riba peticion regular di Gobierno, nunca tawata 
dispuesto pa entrega su tax holiday te cu ora 
Gobierno a dicidi pa introduci generalmente un 
BBO na Aruba. E introduccion di BBO tawata 
basa riba conseho di IMF y otro expertonan y 
tawata cuadra cu e maneho di Gobierno pa sub- 
situi impuesto directo pa impuesto indirecto y 
no tin ningun relacion cu e tax holiday di Vale¬ 
ro. Pero door di cu Valero no kier a paga ningun 
impuesto of un suma minimal, finalmente ela 
aserca Gobierno pa paga UDS 10 miyon pa ana 
di impuesto como adelanto riba ganashi enbez 
di paga BBO. Valero su proposicion tambe lo a 
conta pa despues di 2010, locual ta inaceptabel 
como pa 1 januari 2011 Valero lo mester paga 
impuesto normal riba ganashi cu ta suma 28%, 
mescos cu pa tur otro empresa na Aruba. Valero 
mester compronde cu den e maneho financiero 


di e Gobierno aki no tin espacio pa trato prefer- 
encial sin base. 

Finalmente mester mustra riba e hecho cu desde 
maart 2004, ora cu Valero a cumpra e refineria 
na Aruba, ela a realisa te cu ana 2006 en total un 
ganashi di casi 1000 miyon USD. Riba e suma 
aki Valero, a base di e tax holiday cu a wordu 
otorga contra tur regia di ley, a paga ni un een di 
impuesto. 

E conclusion ta: 

1. Valero no kier paga BBO y ta scohe pa hiba 
Gobierno arbitrahe (corte) 

2. Si acepta e proposicion di Valero esaki lo sig- 
nifica cu Valero lo no paga winstbelasting pa e 
ananan nos dilanti ni tampoco después di 2010. 

3. Valero ta duna Gobierno un voorschot di 
USD 10 miyon y na momento cu den futuro nan 
lo bin na remarca pa paga belasting Gobierno 

lo mester deduci e suma aki for di locual nan 
mester paga. 

4. Conclusion ta cu Valero lo no contribui na 
caha di Gobierno den futuro cercano. 

Pregunta sa si esaki ta e fair share di Valero? Te 
aki e declaracion di Minister Swaen. 

NACIONAL 


Como cu e no ta nan ‘core-business’ 

Valero lo bende e negoshi di suministro 
di jet-fuel naArubayBonaire 



C EO y Presidente di Valero 
Energy, Bill Klesse a 
confirma e noticia cu nan ta 
bendiendo e negoshi cu nan 
tin na Aeropuerto di Aruba y 
na Bonaire, esta e suministro 
di combustible na avionnan. 

Motibo di esaki ta, cu esaki 
no t’e ‘core-business’ di Valero 
Energy y pesei for di basta 
tempo caba ta negociando 
benta di e dos stacionnan aki. 
Awor nan t’asina leu di tin un 
“letter of intent” di un com- 
pania, cu ta dispuesto pa tuma 
over e operacionnan aki, cu tur 
e empleadonan. 

E siman aki Valero a reuni 
cu e empleadonan pa anuncia 
e decision hunto cu e per- 
sonanan cu ta representa e 
compania cu lo tuma over e 
operacionnan aki. Como cu no 
tin nada concreto ainda, pero 


mas bien intencion, no a ser 
haci mencion di cua compania, 
si ta uno local of un subsidario 
di Valero Energy mes, pero 
bou di otro nomber lo tuma e 
responsabilidad aki. 


Pasobra after all, ta Valero 
ta keda produci jet-fuel y lo 
sigui bende e combustible aki 
p’e avionnan aki na Aruba y na 
Bonaire, pero via di e operador 
nobo. 


Pa loke ta Bonaire, Curoil a 
mustra interes, pero manera 
menciona, como cu no a men- 
ciona nomber, nos no sa si ta 
Curoil lo tuma over e oper- 
acion na Bonaire 


VALERO STATIA 

Un Parlamentario Hulandes 
recientemente a cuestiona e 
proceso di Valero na St. Eusta- 
tius, alegando cu e compania 
aki ta haciendo ganashinan 
barbaro, pero cu no ta contri- 
bui cu e isla aki manera mester 
ta. Bill Klesse riba e pregunta 
aki, a duna di conoce cu e no 
sa ta cua Valero ta atende cu 
e bunker-station na Statia. 

Bon por ta un compania di 
mesun nomber, cu lo ta aplica 
logisitca di Valero, pero su 
persona no ta asocia cu dicho 
compania. Bill Klesse a bisa 
di ta representa Valero Energy 
Corporation y nan si no tin 
nada di haci cu e operacion na 
Statia y como tal e no ta bai re- 
acciona riba e comentario haci 
p’e Parlamentario Hulandes. 





Pa mas informacion, tuma contacto cu ATCO na: 

Noor d ■ Tanhi Flip 78 Dakota ■ Sabana Blanco 2 San Nicolai ■ TtiealersHaaE 20 

Tel. 587-0835 Tel, 582 4684 Tel. 584-8124 

Fa*. 5B7-4B93 Fff*. 502-5971 Fax. 5B4-B122 


HAULING HIDRAULJCO 

► Mihor acceso na bo carga y 
scapa huurmento di chasis. 




Servicioi 

cu bo 

.... ,/ 


C 


Uf i EJA UUNG 


HAULING 

IRADICIONAL 

Experencia, < 
profecionatismo y 
punctuatidad cu ho 
por depende riba dje! 

Lider di AVP, nn: Mike Eman: 


Minister Rudy Croes a manda 
mitar ley Parlamento 


F raccion di AVP lo presen¬ 
ta un amienda riba e cam- 
bio di “vuurwapenverorden- 
ing” cu awe ta wordo trata den 
Parlemento. Lider di faccion 
di AVI? mr. Mike Eman ta bisa 
cu esey ta necesario pa motibo 
cu e ley cu Minister di Hus- 
ticia, Rudy Croes ta presenta 
no ta amplia suficientemente 
e autoridad di polis pa haci un 
trabao adecuado. 

Eman ta splica cu ex Min¬ 
ister di Husticia, mr. Eddy 
Croes na 2001 a laga 5 ley atras 
pa duna cuerpo policial un 
infrastructura legal pa por haci 
un mihor trabao. Esakinan a 
bini a raiz di e crimen feroz 
cu a tuma lugar cu atraco riba 
Aruba Bank e tempo ey. 

E ta splica cu e leynan cu 
Eddy Croes a laga atras tabata 
duna polis autoridad pa listra 
hende pa arma (preventief 
fouilleren) sin cu nan mester 
ta sospechoso na lugarnan 


cu a wordo cualifica como 
“hotspots”. Tambe cu nan lo 
a duna polis un autorisacion 
general pa actua y listra hende 
sin cu nan ta sospechoso tur 
rond di Aruba directamente 
despues di un acto criminal cu 
arma. Igualmente nan tabata 
inclui “prventief fouilleren” pa 
droga. 

E cambio di ley cu alfin 
Minister Rudy Croes ta manda 
Parlamento ta inclui unica- 
mente e posibilidad di listra 
(preventief fouilleren) na “hot¬ 
spots” cu permiso di Fiscal y 
Huez Comisario pa un periodo 
di maximo 12 ora. Fiscal riba 
su mes no por dicidi sin per¬ 
miso di Huez Comisario pa bai 
over na “preventief fouilleren” 
na ‘hotspots”. E ley ademas no 
ta duna permiso pa “preven¬ 
tief fouillerenen” na Aruba en 
general, pero unicamente na 
sitionan previamente stipula 
den e peticion di Fiscal na 



ANUNCIO 


En coneccion cu e celebracion di dianan di carnaval, 
Post Aruba NYV. ta participa na tur su clientenan, cu 
diabierna 16 di februari tur su oficinanan lo ta habri 
for di 7:30 te cu 11:30 di mainta, despues di 11:30 
nos lo ta sera. 


For di gerencia y personal nos lo kier desea pueblo 
di Aruba un Feliz y sigur dianan di carnaval. 


Atentamente 

Gerencia. 


huez comisario. 

Mike Eman ta bisa e 
amienda cu fraccion di AVP 
lo presenta tin dos cambio 
adicional. Uno ta pa duna Fis¬ 
cal e autorisacion pa permiti 
cuerpo policial pa listra pa 
arma (preventief fouilleren) na 
“hotspots” sin cu mester haci 
un solicitud pa esaki na Huez 
Comisario. Asina e decision 
pa bai haci tal por wordo tuma 
mas lihe. Ademas, pa haci 
posibel pa un decision cai cu 
ta autoriza cuerpo policial pa 
efectua listramento di arma 
(preventief fouilleren) rond 
Aruba y no unicamente na 
“hotspots”. Esaki si a base di 
un peticion di Fiscal na Huez 
Comisario. Un permiso asina 
tambe lo ta pa un duracion di 
12ora. 


Eman ta splica cu e cambio 
di ley di Minister Rudy Croes 
cu ta permiti listramento pa 
arma unicamente na sitionan 
defini (hotspots) no ta duna 
polis suficiente spacio pa traha 
por ehempel den tempo di 
Carnaval rond Aruba. Pa un 
temporada asina e permiso pa 
“preventief fouilleren” mester 
ta rond Aruba na opinion di 
lider di fraccion di AVP Pesey 
fraccion di AVP ta amenda e 
ley di tal forma cu ta inclui 
e posibilidad pa “preventief 
fouilleren” rond Aruba du¬ 
ran te 12 ora. 

Eman ta lamenta cu Minis¬ 
ter Rudy Croes no a presenta 
tur e cambionan di ley manera 
ex Minister mr. Eddy Croes a 
laga atras, ya cu esaki tabata 
hopi mas integral y uno ta 


fortifica e otro. 

E ta bisa cu e pakete di ley 
aki e tempo ey a wordo prepara 
den cooperacion cu un grupo 
di trabao di personan prepara, 
consistiendo di drs.mr. Piet 
Pronk, drs.mr F.A. van Deu- 
tekom, mr. H.J. Fransen, mr. 

F de Groot, A. Nectar, mr. A. 
Paulina, mr. W.ter Weeme y E. 
Zaandam. 

Fraccion di AVP pa medio 
di amienda lo trata di comple- 
menta locual na nan parecer 
e cambio di ley presenta awor 
dor di Minister Rudy Croes 
ta haci falta. “Nos cambionan 
ta pa fortifica e cambio di ley 
di un forma cu cuerpo policial 
por haya e instrumentonan 
legal pa haci un mihor trabao”, 
lider di fraccion di AVP, a 
acentua. 


^ SETAR 

ANUNCIO 

En coneccion cu celebracion di Carnaval, SETAR N.V. ta informa cu: 
Teleshop San Nicolaas lo habri pa publico: 

Diasabra dia 17 di februari, 2007 di 8:00 te cu 12:00 

Tur otro teleshop ta continua cu servicio normal e dia aki. 

Alavez ta informa cu tur Teleshop, oficinanan y departamentonan technico 

lo ta sera pa publico: 

Dialuna 19 di februari 2007 henter dia 

Servicionan di 121, 118, 117 y Cellular Helpdesk lo continua normal. 
SETAR N.V. ta desea henter pueblo di Aruba un dushi Carnaval. 

NACIONAL 



Imagine the perfect smartphone. 
Then make it a real itv. 


•** BlackBerry Pearl. 

Sflwll Snart jnd c*n livt bigt. 


Now available at all Digicel Stores! 


Or if you are a business eustomer, piease contact 
our Corporate Department at 522-2225 


' All BlackBerry models come wirh a T2 momh warranty. 

BlackBerry service isonly available on postpaid package induding data package 



Digicel 

Spera Mas. Hanja Mas, 

POLITICA 


Consecuencia di decadencia den 
gobernacion ta cu lo por pasa 
mescos den comunidad 


A rthur Dowers, miem- 
bro di Parlamento pa 
fraccion di AVP ta comenta 
cu e situacion cu ta biba den 
bo sociedad ta un refleho di 
gobernacion y cu na e mo- 
mentonan aki por mira un 
decadencia grandi pa loke ta 
trata norma y balornan. 

Aki Dowers a recorda cu 
Minister Marisol Lopez- 
Tromp a bisa un Parlamentar- 
io di MEP cu e ta haci cosnan 
cu ta falta di etica y moral. 
Banda di esaki el a menciona 
tambe cu por mira un deca¬ 
dencia den gobernacion di 
Aruba. 

Aki el a bisa cu na momento 


cu tin gobernantenan cu ta 
duna fabor na personanan 
serca di nan y cu tin hasta e 
curashi manera tabata e caso 
di Prome Minister Nelson 
Oduber, kende a bisa den 
pasado cu e mester duna su 
yiu trabao pa e no bira delin- 
cuente. Segun Dowers, eynan 
ta mandando un sehal hopi 
negativo den sociedad bisando 
cu si bo no por haya trabao 
facil, na bo smaak, e ora ta 
hustifica pa bo bira delin- 
cuente. Aki Parlamentario di 
AVP a bisa cu si ta posibel pa 
hiba e bataya contra degen- 
eracion social, y di biaha el 
a bisa cu partido berde ta 


Pueblo nota denuncia 
ladronicia mas pasobra 
notin solucion 

C riminalidad na Aruba a subi, e problema ta cu e hendenan 
no ta denuncia e actonan aki mas, segun Parlamentario di 
AVP, Arthur Dowers. 

Den cuadro di esaki, el a bisa cu aigun dia pasa e por a tende 
di un caso di personanan cu a wordo deteni pa polis pa un caso 
di ladronicia y nan mes a declara cu nan a horta na 15 diferente 
lugar, pero cu ningun a entrega keho. Motibo cu e casonan aki no 
ta wordo denuncia mas ta debi cu pueblo a cansa, cu pueblo no ta 
haci denuncia mas, pasobra no tin solucion tog, segun Dowers. 

“Minister di Husticia ta escoge pa paga personanan den su 
cuerponan cerca di dje overtime, pero no tin overtime pa polis pa 
garantiza seguridad di pueblo”, el a comenta y a agrega cu loke ta 
bai pasa e ora ta cu decandencia ta bai aumenta drasticamente y 
hendenan ta bai cuminsa tuma ley den nan propio man, pasobra 
husticia no por cumpli. 

Arthur Dowers ta considera cu e decadencia aki por wordo 
para solamente si bin un cambio, sea di mentalidad di gobernan¬ 
tenan, politiconan aki, of cu un cambio di gobernacion. Partido 
AVP ta kere cu ta mas facil pa yega na un cambio di gobernacion 
cu pa yega na un cambio di mentalidad di e gobernantenan aki. 

“Esaki sehores tabata e ordo y prosperidad cu nan tabata 
kiermen e tempo aya y awor nan a bisa cu nos por mas, tabata e 
delicuentenan nan tabata kiermen por mas”, Arthur Dowers a 
finaliza bisando. 


convenci cu si por. “Nos a bisa 
cu mester hiba e bataya riba 
dos frontera, esta frontera pre- 
ventivo...Ora bo tene cuenta 
cu bo tin hobennan creciendo 
na e momentonan aki den nos 
sociedad cu ta mira cu no tin 
norma, cu no tin etica, pero 
tampoco control, y esaki ta e 
parti di Marisol. Y e parti di 
Rudy Croes cu ta represivo 


y activo cu a keda completa- 
mente afor”. Den e dos caso¬ 
nan aki, Dowers a duna ehem- 
pel, caminda cu el a menciona 
e caso di Kavel 168A cu ta 
cai bao di Minister Lopez- 
Tromp y e caso di e damanan 
dominicano cu ta cai bao di 
Minister Rudy Croes. Pero e 
no a keda te eynan, el a bisa 
cu awor hasta ministernan a 


cuminsa viola hende y pa cual 
no ta mira ningun actuacion 
di parti Minister di Husticia. 
“Sehores, tin un decadencia 
total den loke ta norma di 
gobernacion di e pais aki”, 
segun Arthur Dowers, kende 
ta kere cu consecuencianan di 
esaki lo ta cu lo mira e mesun 
cosnan den e barionan y den 
comunidad di e pais aki. 


Ningun hende tin e berdad skirbi riba su cara. 
Proteha bo mes, Usa condon. 

POLITICA 


Andin Bikker 


Minister Wever mester keda zakelijk 

Y no bruha tera 



Andin Bikker 

T a increibel pa tuma nota 
con Minister Wever, pa 
scapa su curpa di e fiasco di e 
bid p’e dump na Parkietenbos, 
ta purba bruha tera y bolbe 
ataca personal, segun Andin 
Bikker. 

Ningun momento PDR a 
menciona nomber di kantoor 
di abogado, y sigur no di un 
persona cu a bai laga nos, pa 
cual PDR tabatin hopi admi- 
racion. 

E “very good friends” den 
e proceso di dump ta sin 
duda e compania Bouldin & 
Lawson, y esnan cu por wordo 
considera “family” den y rond 
di e Ministerio di Wever ta 
multiple (y segun informacion 
tabatin cu tabata manda den 
tur meeting y ta na bida), dus 
no bin bruha tera, ban keda 
zakelijk por fabor. Hecho 
ta keda (y esei ta loke Min¬ 
ister Wever no por caba di 
splica) cu e compania Bouldin 
& Lawson su proyecto a 
wordo privilegia: dicon no 
a habri e di dos envelop cu 
tabata contene financiamento, 
y a bai over pa split e proyecto 
di Bouldin & Lawson den dos 
fase, netamente pa motibo 
di financiamento? Esei no ta 
voortrekkerij? 

Con por a ahusta e oferta di 
ATCO negativamente, sin cu 
ATCO tabata presente na 
e meeting? Dicon no a kies 
pa exigi tecnologia di kima 


sushi pa haya coriente? Awor 
pueblo mester bai paga pa 
gasta hala di coriente pa traha 
“fluff”. Pueblo ta keda sufri 
cu coriente halto y mester 
bai paga 31 florin riba dje 
pa luna? Cada bes cu pueblo 
paga coriente y den futuro 31 
florin pa recoge sushi, pueblo 
mester corda cu cos por tabata 
otro si a kies pa exigi kima 
sushi pa haya coriente, y no a 
escoge e proyecto di Bouldin 
& Lawson. 

Minister Wever a splica 
pueblo caba cu ainda mester 
bai busca financiamento pa 
como 44 miyon p’e oferta di 
Bouldin & Lawson? Anto ki 
efecto esei ta bai tin riba e 31 
florin, e ta bira mas of ta bai 


keda mescos? 

Y unda e ‘’estudio” di toxi- 
cologia local di “fluff” a keda, 
y dicon no kier duna esaki 
a base di e Ordenansa riba 
Transparencia den goberna- 
cion? Y ta di unda Bouldin & 
Lawson a sali ta lesa cor- 
ant na Aruba? By the way: 
Minister Wever a gana tambe 
cu ta ATCO lo ta responsa- 
bel p’e tamano di e drumnan 
nobo: Ta Serlimar/e Minister 
mes a traha un destaho pu- 
blico nobo na 2002/2003 cu e 
mesun exigencianan di Aruba 
Bunita N.V., dus ta Serlimar/e 
Minister mes a determina e 
size actual, awor e kier core 
pa responsabilidad. Dicon no 
a negocia e size di nobo, esei 


tabata por tog? 

E unico cu ta ataca hende 
cu no por defende nan mes 
ta Minister Wever, ora cu e 
ta ataca Hueznan pa loco y ta 
mete den nan bida personal. 
Ora na Pueblo na Palabra 
pueblo puntra ta kico e Min¬ 
ister ta bai pisca na Venezuela 
cada pasa tanto siman si e kier 
rabia. Y esun cu tin sed pa 
poder ta net Minister Wever, 
cu a actua contra lei (atrobe) 
dor di firma un documento 
ganando mas cu 600 piscado 
cu nan por pisca cu harpoen, 
aparentemente pa purba haya 
nan voto. Stop di ta hypocrita! 

Te asina leu, palabaranan di 
Andin Bikker, lider di Partido 
Democracia Real! 




Ntos- (j du-pl-i - 

Un Cadeaubon di Giselle ta un regalo semper aprecia 


1 J i u i fntru i t/fn rr 


Pasa awe mes na Giselle, y nos ta sigur 
cu lo bo keda encanta. 


Giselle Department Store ta invita 
henter pueblo di Aruba, pa bin mira e 
coleccion nobo cu a caba di jega pa tur 
size, nos a ricibi pa Dama, Jobencita, 
Mucha Homber, Mucha Muheryno 
lubida pa e Cabayeronan. 


Pa e DAM AN AN cu ta gus ta sera 
curpa nos a ricibi bon faha 
especialmente pa esnan cu a hasi lipo, 
y pa esnan cu kier ta sexy, nos a ricibi 
bunita b.h. push up y strapless, panty 
string y bikini, corselet y step-in te size 
4XL, halfy full slip, baby doil y japon. 


Tambe a ricibi comforterset 7 pida, set 
di laken, set di Cortina pa baho, set di 
mat pa baho, Cortina cla pa colga, 
serbette masha bunita color. 



Cable+TV 

JtLTUbH 

ISCanalcfi 
PayPerView 
fordi bocas! 


Februari 

16-22 

Pay Per View 

, Movies a 


* Basic Instinet 2: 
Bisk Addlctlon 

■ Wttd Soccer Bundt 
- The Wtld 

* Young Johnson 
Gang 

* Final Destination 3 

* The Shaggy Dog 

* Scary ftfovie 4 

■ New World 

* Munich 

* Eight Beiow 

* Dias de Agosto 



Pass the 
Popcorn! 


Cable+TV 

Aruba 

www.cta.aw 


siqeotss^iWm 

POLITICA 


Marlon Sneek di AVP kier sa, si ta di e forma 
aki ta bai sigui trata cu ensenansa 




P a cuanto tempo mas, nos lo mester bai sigui wak e novela di Minister 
di Ensenansa, drs. Marisol Lopez-Tromp. Caminda un gran cantidad 
di make-up ta wordo usa pa presenta solucion pa diferente problematica 
den e mundo social y educativo. 

Nos pueblo ta pasando den un crisis, y esun cu mester busca solucion 
p’esaki no ta asumiendo su responsabilidad, segun Marlon Sneek, di par¬ 
tido AVE 

Ta purba di traha un novela rond di tur problema y presenta nan como, 
casonan sin importancia. 

Politica di cosmetic. 

Awe ta haci mas cu 4 luna pasa, cu Marlon Sneek persona e publica un 
articulo tocante di e situacion, di diferente scol aki na Aruba, no a dura 24 
ora cu Minister di Ensenansa, drs. Marisol Lopez-Tromp a emiti un co- 
municado di prensa y pone na conocemento di pueblo y muy en especial 
su persona, cu tur e scolnan cu Marlon Sneek a menciona den su articulo, 
tin su atencion y hasta el a presenta un tabla cu nomber di e diferente 
scolnan y cu e suma cu lo bai wordo inverti den nan. Pero lamentable- 
mente esaki a keda na solamente un promesa bashi. 

“Mi mester bisa cu na dado momento, mi a kere loke cu Minister a anun- 
cia. Mi mes, a mira aigun hende bin tuma midi na Fatima College, pero 
lamentablemente, esaki no tabata pa traha cura p’e pober muchanan di 
Fatima College sino un capitulo mas di e novelanan di Minister di Ense¬ 
nansa. 

Awe nos por mira con M inister a kibra lei y gasta mas placa cu e tin riba 
su presupuesto y ta core bai Parlamento, pa pidi su 11 marionetanan pa 
yud’e. Kiermen e placa a caba sin cu Fatima, Ora Ubou, Casique Macu- 

arima, Sint Jan y otro scolnan, hana loke e 
mandatario a priminiti. Kiermen ta gana 
Minister a gana cu e lo bai haci e diferente 
trabou?”, Marlon Sneek a sigui cuestiona. 
Ana escolar 2006 / 2007 ta veeando su 



Falta solamente 5 luna pa ana escolar 
2006/2007 yega su final. Marlon Sneek ta 
tendiendo gritonan di tur direccion, cu e 
probabilidad ta grandi cu e resultadonan lo 
no ta bai ta positivo. 

Den su concepto ainda nos ta na tempo pa 
soluciona cosnan cu lo ta bayendo robes, pa 
garantisa cu e porcentahe di resultadonan 
escolar porta positivo. 

“Mi ta spera cu Minister no bai sinta man 
cruza atrobe pa despues nos tende e mesun 
palabra di semper “onderzoek”, ki dia e 
“onderzoek” nan aki ta caba y mas impor- 
tante ainda kico ta wordo haci cu e supues- 
to resultadonan cu e “onderzoek” nan aki 
ta saca afo. 

Loke sigur tambe ta importante ta cua t’e 
pasonan, cu ta wordo tuma pa garantisa cu 


STATEN VAN 
ARUBA 

OPENBARE VERGADERING 
OP VRIJDAG 16 
FEBRUARI 2007 OM 8.00 
UUR V.M. IN DE 
VERGADERZAALVAN DE 
STATEN VAN ARUBA 


TE BEHANDELEN 
ONDERWERPEN 


1. Ontwerp-landsverordening 
houdende machtiging van de 
minister van Onderwijs, Sociale 
Zaken en Infrastructuur tot het 
namens het Land verlenen van 
een kwijtschelding aan de 
publiekrechtelijke rechtspersoon 
Instituto Medico San Nicolas in 
verband met de verschaffing van 
opstallen in het kader van een 
erfpachtuitgifte door het Land aan 
deze publiekrechtelijke rechtsper¬ 
soon (ZJ 20062007-566) 

2. Ontwerp-landsverordening 
houdende wijziging van de 
Vuurwapenverordening (AB 1998 
no. GT 3) (ZJ 2005-2006-547) 


De Griffier, 

mr. J.A. Bastien-Sherman 


final. 



CONSTRUCTION EQUIPMENT 
RENTAL DEPOT N.V. 

Bushiri #32 *Oranjestad* Aruba 
Tel: 297-588-5555 * Fax: 297-588-5560 
E-mail addres: cerd@mail.com 


e nos alumnonan, por bai produci, manera nos tur kier”, segun Sneek. 

Ora ta papia di pasonan e politico di AVP ta referi na un 
plan structura cu un vison su tras y no simplemente 
palabranan den aire, sin ningun dase di balor, sino simple¬ 
mente palabranan djis pa hunga politica. 


CERD N.V. ta busca pa drenta 
den servicio inmediato. 

Un diesel mechanic 

cu minimo 3 ana di experiencia y ta welder. 

Mester ta compronde mechanics y 
electrical drawings di Bobeats, Loaders, 
Backhoes, Excavators y otro heavy 
y small equipments. 

Mester ta den bon condishon fisico, 
flexible y selfstarter. 

Tuma contacto cu CERD N.V. 
na Tel: 588555 fax: 5885560 


^NEWflGE 

■ f AUTO PARTS 4t ACCESSORfES 

Makapruimstraat # 1A 

SALE SALE SALE 

all c.v.joint 


Al 1,1 f |. . 


For all cars Afl. 75.00 

Tel: 5838500 Fax:5821966 E-mail: new.age@setamet.aw 

Open hours : Mon - Fri 8-12 2-6 Sat 8-4 

ECONOMIA 


Te cu november 2006, 

E total di turistanan 
stayover tabata 6.8% mas 
abao cu na 2005 


I lu li h Ku |r hfc lirMMr "lim Illi Hit uf VurmfVF 

, ta ilustra cu na november 2006, e number di 
turistanan stayover a aumenta cu 4.4% compara cu 
e mesun periodo na 2005. E crecemento aki tabata debi princi¬ 
palmente na un aumento di 5.8% den mercado mericano. Na no¬ 
vember 2006 e mercado mericano a crece cu 2.330 bishitantenan 
compara cu november 2005, te na un total di 42,659 turista. Pa 
loke ta cori di 2006 te na november, e turistanan stayover na 
Aruba tabata coriendo 6.8% bao di e nivel registra na 2005. 
Tambe CBS ta duna di conoce cu e total di anochinan cu tur¬ 
istanan ta pasa na Aruba a aumenta cu 1.6% compara cu e 
mesun periodo di e aha anteriorm yegando asina na un total di 
416,295 anochi. Desde januari bai dilanti, e total di anochinan 
cu turistanan ta pasa na Aruba a cai cu 5.1% compara cu e mesun 
perido na 2005. Esaki ta debi specialmente na e caida di 8.0% di e 
mercado mericano durante e periodo di januari pa november. 

E mesun trend por wordo mira den turismo crucero, caminda 
cu e cantidad di turistanan crucero a cai cu 1.8% compara cu no¬ 
vember 2005. E numbernan di callnan di crucero a aumenta cu 
un total di 10 yegando asina na 45 callnan compara cu e mesun 
periodo di aha 2005. Pa loke ta cori di aha te cu november 2006, 
e number di turistanan crucero tabata 7.8% riba e nivel registra 
na 2005.Mientras tanto e nivel di ocupacion di hotelnan na no¬ 
vember 2006 a cai ci 3.6% compara cu november 2005, siguiendo 
un caida di 8.0% registra na october 2006. E entrada pa camber 
disponibel tambe a cai, esaki cu 14.3% compara cu e mesun 
periodoe aha previo, yegando asina na Afl. 125.78 pa camber 
disponibel. 

ECONOMIA 

Importacion di mercancia pa Aruba a cai 

cu 8.1% na november 2006 



1 f'lai ciptirE cif ignraft Ic \ mht h-j' cgmmiHl ih jjniup 

taiwiiilvr 



Oiruijjc <inc? 





1*4 

VM> 


VslJEG Afl 

nuah 


HcJBRØt 

C iimmimUlL RrDiir' 

1 Ayruuknu: ffihiLvh 

2 Minna! c henne al ind 

ra.r?!5 

-il fl 


ih i 

I 1 muk*, [tovl* mi 

Ij&i 

"■MM 

hu 

n2 

pCKWiUl S&HK1 


li I Å 

■17 I 

oa 7 

1 MmJ ptølofEi' fflAtilH*** 





and i7k|uipcTKi?1 


OP 4 

5020 

mi 

5 i Hfcrf IWntstfflafcte 

MM 


li 

JtS 

1*1 il ILipnrf 

21*41 

JCU 

4CU 


■ rnntfllefM-' li 

Anriip 





E total di importacionnan 
di mercancia na no¬ 
vember 2006 a cai cu 8.1% 
te na aproximadamente Afl. 
175.0 miyon compara cu 
e mesun periodo na 2005, 
segun cifranan di Oficina 
Central di Estadistica. 

CBS ta bisa cu e caida aki 
ta wordo causa door di 
un bahada den e importa¬ 
cionnan di productonan di 
metal, maquinaria y equipo, 
specialmente materialnan 
di hero, tubonan, barinan, 
grendelnan y hanguanan. 
Den e grupo di produc¬ 
tonan di agricultura, un 
balor mas abao do impor¬ 
tacionnan a wordo registra 
pa sucu.Riba un base anual, 
Aruba a importa un balor 


total di Afl. 1,730.9 miyon 
den mercancia na november 
2006, indicando un crece- 
mento di 4.8% compara cu 
2005.Di otro banda, segun 
CBS, pa loke ta trata ex- 


portacionnan for di Aruba, 
esakinan a crece cu 40.3% 
compara cu november 2005, 
yegando un nivel di 22.6 
miyon. Un balor mas halto 
di exportacionnan a keda 


registra den e sector di 
productonan di agricultura, 
cuminda, bebida y cigaria, 
como tambe den esun di 
productonan di metal, ma¬ 
quinaria y equipo. 


Pa loke ta cori di ana te 
november 2006, e total di 
exportacionnan di biennan 
for di Aruba tabata core 
9.6% riba e nivel registra na 
2005. 


Pa e ana 2006, e cantidad di turistanan 
crucero a subi te na 591,474 

E cifra mas hal to cu a jega di wordo registra. 


D en e resumen di e relato mensual di Banco 
Central di Aruba pa december 2006, nos 
por lesa cu na december 2006 e cantidad di placa 
den circulacion a subi cu Afl. 11.1 miyon of 0.4 
porciento te na Afl. 2,491.6 miyon. E expansion 
aki tabata e resultado di un subida di Afl. 77.8 
miyon den e activo domestico neto, cual pa un 
gran parti a worde compensa pa un fluho neto 
di fondo pa exterior di Afl. 66.7 miyon. Conse- 
cuentemente, e reserva di divisa a baha te na Afl. 
651.3 miyon na final di December 2006, pero 
ainda tabata Afl. 53.4 miyon of 8.9 porciento 
mas halto cu den e luna corespondiente di e ana 
anterior. 

E subida den e activo domestico neto a wordo 
causa principalmente pa un aumento di Afl.49.8 
miyon den credito bancario na e sector publico, 
despues di un bahada den e 
depositonan di gobierno na e sector bancario, 
reflehando principalmente e pago anual di 
gobierno pa cu debenan na Gobierno Hulandes. 
Tambe, credito bancario na e sector 
priva a subi cu Afl. 23.9 miyon, principalmente 
door di expansionnan den prestamo na 
empresanan y hipoteca pa construccion di cas di 
Afl. 18.7 miyon (1.8 porciento) y Afl. 3.0 miyon 


(0.4 porciento), respectivamente. Di otro banda, 
credito na consumidornan a cai cu Afl. 1.6 mi¬ 
yon (0.3 porciento). 

Durante 2006, e cantidad di placa den circula¬ 
cion a subi cu Afl. 64.8 miyon of 2.7 
porciento, despues di subidanan den tanto e 
reserva di divisa como e activo domestico 
neto di Afl. 53.4 miyon (8.9 porciento) y Afl. 

11.4 miyon (0.6 porciento), respectivamente. 
Prestamo na empresanan, hipoteca pa construc¬ 
cion di cas y credito na consumidornan a 
subi cu Afl. 59.7 miyon (6.2 porciento), Afl. 

43.1 miyon (6.1 porciento) y Afl. 5.5 miyon (1.0 
porciento), respectivamente. Di otro banda, e 
transaccionnan financiero di gobierno a 
causa un bahada di Afl. 48.1 miyon den e canti¬ 
dad di placa den circulacion. 

Durante e prome diesun lunanan di 2006, e can¬ 
tidad di turistanan y nan anochinan di 
permanencia riba e isla a baha cumulativamente 
cu 6.8 porciento y 5.1 porciento, 
respectivamente. Na November 2006, e cantidad 
di turistanan y nan anochinan di 
permanencia riba e isla a subi cu 4.4 porciento y 
1.6 porciento, respectivamente, compara 
cu e luna correspondiente na 2005. Datonan riba 


e tasa di ocupacion di hotelnan ta indica 
un bahada di 2.9 punto di porcentahe te na 76.6 
porciento na November 2006, compara 
cu un ana anterior. Sinembargo, un subida di 1.3 
punto di porcentahe a wordo registra na 
December 2006, compara cu December 2005, 
treciendo e tasa di ocupacion di hotelnan 
pa e luna ey na 75.7 porciento. E tasa promedio 
di ocupacion di hotelnan pa e ana 2006, 
compara cu e ana 2005, a cai cu 4.6 punto di por¬ 
centahe te na 77.1 porciento. E cantidad 
di turistanan crucero y e cantidad di barconan a 
subi cu 2.4 porciento y 27.5 porciento, 
respectivamente, na December 2006. Pa e ana 
2006, e cantidad di turistanan crucero a 
subi cu 7.0 porciento te na 591,474, e cifra mas 
halto cu a jega di wordo registra. 

Na December 2006, e indice di prijs di consumo 
a subi cu 2.5 porciento compara cu e 
luna corespondiente di e ana anterior. E prome¬ 
dio anual di e tasa di inflacion pa 2006 a 
alcansa 3.6 porciento, cual ta 0.2 punto di por¬ 
centahe mas halto cu esun di 2005 . E inflacion 
aki ta 0.4 punto di porcentahe mas halto cu e 
promedio anual di e tasa di inflacion di Merca 
den e mesun periodo. 

I ECONOMIA 

Indice di prijs a baha na november 2006 cu 0.1% 



S egun boletin di november 2006 
di Oficina Central di Estadisti- 
ca, CBS, e average di prijs na Aruba 
durante lina di november a cai cu 
0.1% compara cu e luna anterior. E 
caida aki a wordo causa principal¬ 
mente door di e e bahada di 1.7% 
den e prijs di gasolin. 

Inflacion a base anual te cu novem¬ 
ber 2006 tabata 1.9%, infacion a 
base mensual tabata -0.1% y infla¬ 
cion pa loke ta cori di ana tabata 
2.4%. 

Pa loke ta e base anual, e prijsnan 
pa consumidor a aumenta cu 1.9% 
na nomvember 2006. Esaki a wordo 
causa principalmente door di au- 
mentonan di prijs den e siguiente 
categorianan: 

Bebidanan y tabaco; na november 
e sector aki a aumenta cu 9.2%, 
principalmente debi na aumento di 
prijsnan di bebidanan (+10.7%) 


Cuminda; na no¬ 
vember 2006 e sector 
aki a aumenta cu 
6.4% compara cu 
november 2005. 

Prijsnan mas halto a 
wordo registra den e 
sectornan di batata, 
berduranan y fruta 
(+22.4%) (Nota di 
redaccion:siendo 
cu den e parti aki 
supuestamente no 
ta cobra invoerrech- 
ten. Kico a pasa??) 
y sucu, productonan 
di sucu y chuculati 
(+10.7%) 

Riba un base men¬ 
sual, e sector Pana y zapato a cai cu 
0.5% compara cu e luna anterior. 
Esaki a wordo causa principalmente 
door di un caida den e prijsnan di 


pana y accesorionan (-0.79%). E 
caida den e sector di Transporte y 
comunicacionnan ta causa primor- 
dialmente door di un bahada den 


e prijsnan di suplementonan di 
vehiculonan. 


Na november 2006 prijs 
di gasolin a baha cu Afl. 
0.03, awa y coriente a keda 
mescos 


T3 O, den su indicadornan mensual ta menciona cu 
V_> J3 O na november 2006 e prijs di coriente (incluy- 
endo brandstof clausule) y awa a keda mescos compara cu 
e luna anterior. Prijs di gasolin durante e luna aki a cai cu 
Afl. 0.03 pa liter compara cu luna anterior. Average di prijs 
di diesel a baha cu Afl. 0.04 pa liter na november 2006. 

Sin tene na cuenta cualkier otro fluctuacion importante 
den e prijsnan den luna di december 2006, movecion di 
prijsnan di awa, coriente y gasolin durante december, lo 
afecta e indice di prijs di consumidor di december 2006 cu 
- 0 . 21 %. 




Na november 2006Gobierno 
a haya 13.9% mas na 
belasting compara cu 
november 2005 

N a november 2006 e total di entradanan di belasting di Gobierno a 

aumenta cu 13.9% compara cu november 2005, segun cifranan presenta 
den e boletin mensual pa luna di november 2006 door di CBS. 

E crecemento aki a wordo causa principalmente door di un aumento 
den grondbelating (+238.2%), invoerrechten (+15.3%) y winstbelasting 
(+37.5%). 

Pa loke ta cori di ana 2006 te cu november, e total di entradanan di belasting 
tabata 2.5% mas halto cu esunnan registra na 2005. 

GENERAL 


Aruba Cares ta haci apelacion pa 

SANO HUICO durante ultimo 
weekend di Camaval 


D en otro intento pa yuda e 
comunidad Arubano tuma 
decisionnan corecto durante e 
temporada aki, Aruba Cares kier 
a haci un apelacion fuerte riba tur 
hende den comunidad pa usa sano 
huicio durante e fin di siman aki. 
Si for di awe cabs nos laga sano 
huicio prevalece, nos por tuma 
awe e bon decision riba kico nos 
ta bai haci of no e fin di siman aki. 
Mescos cu nos ta prepara for 
di awe caba pa bai celebra e fin 
di siman aki, nos por prepara 
y planea for di awor caba kico 
nos ta bai haci of no ta bai haci 
e weekend aki. Primeramente 
ta importante pa tur hende ta 
conciente di e derechonan di cada 
mucha durante parada. Muchanan 
merece di worde protehi den tur 
sentido di palabra. Contra sonido 
duro, contra solo cayente y tambe 
mester percura pa suficiente 
liquido pa nan bebe. 


Na mayornan ta bal e apelacion 
pa no bebe den presencia di 
muchanan chiquito mirando cu 
esaki por ta un mal ehempel y 
mirando e hecho cu consumiendo 
alcohol e responsabilidad pa 
mayornan percura debidamente pa 
nan yiunan ta baha drasticamente. 
Consumiendo alcohol ta haci e 
chens pa actonan violento mas 
grandi y consequentemente e 
celebracion por termina den algo 
dramatico pa e famia. Abuso di 
alcohol por ocasiona accidentenan 
di trafico cu por a worde preveni 
y cu por laga heridanan profundo 
den curason di esnan envolvi. 

Pa e motibo aki nos ta haci un 
apelacion na miembronan di 
famia pa stimula otro y haci un 
apelacion riba otro pa tuma e 
decision pa no consumi alcohol 
durante e fin di siman aki. 

Di e forma aki nos mes por 
duna nos aporte pa evita cosnan 


negativo den nos propio ambiente. 
Ta posibel pa apela riba nos sano 
huicio y priminti nos mes di haci 
cosnan positivo na bienestar di 
nos famia. 

Na tur hende den comunidad 
ta bai e mensahe pa preveni 
malesanan transmiti sexualmente, 
manera HPI/AEDS. 

E mihor solucion ta pa abstene 
di tene sex cu hcndenan cu bo no 
conoce of cu mas cu un partner. 

Si bo scohe pa tuma e riesgo 
aki toch, corda hasi uso di un 
condom. Pero corda si cu esaki 
no ta:duna 100% proteccion. E 
mihor proteccion ta y ta keda 
abstenencia. 

Nae comunidad hubenil ta bai e 
mensahe pa tene respet pa bo mes 
pa otro respeta bo. 

E decicion cu bo tuma awe por 
preveni un embarazo cu bo no a 
planea y cu por marca bo bida. E 


responsabilidad ta den bo propio 
man. Respeta bo mes y no laga 
otro [nan] influencia bo den loke 
bo no kier haci. 

Di e forma aki Aruba Cares ta 
spera cu cada un ciudadano den 
nos sociedad lo por haci uso di su 
sano huicio pa stimula y yuda otro 
tuma e mihor decision. 
Terminando nos kier a desea tur 
hende un fin di siman dushi cu 
hopi alegria, goso y mas cu tur 
cos, respet pa otro. 

Preveni ta mihor cu lamenta! E 
decision ta den nos propio man 
mi 

Parti di caminda na 
altura di 
turbo-rotonde 

Lo ta sera pa 
trafico pa 2 
siman 

D epartamento di Obra 
Publico kier trece na 
conocemento di pueblo, 
pero particularmente na 
conocemento di e negoshi- 
nan riba caminda paralelo 
despues di e turbo rotonde, 
cu otro siman e contratista 
lo bai cera e salida for di 
L.G.Smith Boulevard pa e 
caminda paralelo pa traba- 
onan cu mester tuma luga 
ainda na e salida. E situa- 
cion cu tin actualmente ta 
temporal. E salida lo keda 
cera pa 2 siman. 

En conexion cu e trabaonan 
Departamento di Obra 
Publico ta haci un peticion 
na tur manehador di auto 
pa no haci uso di e caminda 
aki. E caminda lo ta cera pa 
tur trafico den ambos direc- 
cion pa 2 siman. E lo ta in- 
dica pa medio di borchinan 
y hekinan di trafico. D.O.W. 
ta pidi comprencion y 
disculpa pa cualkier incon- 
veniencia cu por surgi. 


Invitacion pa Diarason di Shinishi 
y Caminda di Cruz 
den Parochia ”Inmaculada 
Concepcion” Santa Cruz 

D iarason awor, dia 21 di februari ta cuminsamento 
di e temporada di Cuaresma. E dia aki conoci como 
“Diarason di Shinishi” ta un dia di ayuno y abstinencia. 
Riba e dia aki ta taha pa come carni y mas di un cuminda 
completo. 

Pastoor Rey y Pader Felix di Parokia “Inmaculada Con¬ 
cepcion” Santa Cruz ta corda tur fielnan riba e dos Santo 
Sacrificionan di Misa durante cual por busca shinishi. E 
Sacrificionan di Misa ta tuma luga pa 6:30 di main ta y 7:00 
anochi. 

Durante Cuaresma ta invita un y tur pa asisti na Caminda 
di Cruz tur Diabierna pa 6:00pm den Ser’i Noka y 6:30pm 
den Misa. Despues ta sigui cu Santo Sacrificio di Misa pa 
7:00pm. 

Tin oportunidad tambe pa tuma parti na Caminda di Cruz 
riba Diasabra, 7:00a.m. y Diadomingo 3:00 di atardi den 
Ser’i Noka. 

Iglesia ta haci un apelacion riba su fielnan durante Cu¬ 
aresma pa cumpli cu disciplina di ayuno, haci obranan di 
caridad na prohimo y oracion como preparacion pa cel¬ 
ebracion di Pasco di Resureccion. 


Oportunidad pa 
nomina candidato pa 
“Premio Promocional 
Santa Cruz” 

E Comision encarga cu e tarea pa elegi ganador(nan) di 
e prestigioso “Premio Promocional Santa Cruz” ta re- 
corda tur parokiano cu tin oportunidad pa entrega nomber 
di nominadonan prome cu dia 1 di Maart 2007. 

Sea asina bon di tene cuenta cu e nominadonan mester ta 
naci y ta pertenece na e parokia di Santa Cruz. Nan mester 
a contribui of ta contribuyendo positivamente na bien¬ 
estar di e comunidad di Santa Cruz en particular. 

Por fabor entrega nomber di e nominado hunto cu un 
specificacion di su logronan na President di e Comision, 
Sr. Rufo Kelly. 

Comision ta haci un yamada na gruponan di deporte, cul- 
tural, social y pastoral pa bin cu nominadonan for di nan 
propio seno. 

Lo rindi homenaje na Ganador(nan) dia 18 di Maart 
proximo, Dia di Hymno y Bandera, durante un ceremonia 
na Centro “Curason di Santa Cruz”. Di antemano, masha 
danki pa tur cooperacion. 

Cuerpo di Bombero ta conseha 

Ban goza di Carnaval, 



HOTLINE 

733-8477 


Di gicel 

Spar* Mas. Hanja Mas. 



N os ta casi na final di Carnaval 
2007. Pa Cuerpo di Bombero di 
Aruba (CdB) no tabata tin incidente 
mayor di lamenta. E speranza ta cu 
esey lo ta e caso tambe te na final di e 
celebracion. Seguridad y proteccion 
di sernan queri y propiedad ta keda 
prioridad principal. “Pereveni semper 
ta miho cu lamenta”. 

CdB tin aigun conseho general pa 
pueblo di Aruba pa loque ta preven- 
cion, cu mester tene na cuenta cu nan 
na cas, negoshi of otro edificionan. 

Aparatonan electrico: Paga tur 
aparato electrico di uso diario manera 
hero di strika, airco, fan, secador di 
cabey, microwave, toaster, computer, 
cargador di bateria, luz, etc., y saca 
na plug for di stopcontact. Si constata 
defecto cu e instalacion di coriente, 
yama un electricista califica, of yama 
Elmar; 

Aparatonan cu vlam, materialnan 
peligroso: Paga stoof, fornu, keinta- 
dor di awa, y tur bela cendi. Pa mas 
seguridad por te hasta cera e cylinder- 
nan di gas. Warda tur swafel, lighter, 
bela na un lugar sigur, for di alcance 
di mucha. Deshaci di klapchi y warda 
tur otro material flamabel na un lugar 


GENERAL 


cu seguridad te na final 


sigur, manera un cashi na candal 
preferibel pafo di cas. 

Cuido na cas: No laga mucha of 
anciano nan so na cas. Percura pa tin 
adulto[nan] responsabel pa cuida/su- 
pervisa nan; 

Porta y bentana: Sera porta y ben- 
tananan di bo hogar/lugar bon. Sera 
tambe e portanan di camber, oficina, 
etc. Den caso di candela nan lo yuda 
contene e candela y asina limita dano; 

Acuerdo cu bisina/familiar: Pal- 
abra cu bisina of familiar cu no ta bai 
wak actividadnan di carnaval pa tira 
un bistå of encarga un compania di 
seguridad pa haci esaki. Si tin systema 
di smoke detector of systema contra 
robo lo ta ideal; 

Parkeermento/ruta pa scapa: 
Parkeer bo auto unda e no ta stroba 
pasada di polis, ambulans y bomb¬ 
ero pa casonan di emergencia. Tene 
camindanan liber di auto. Aceso di 
e sevicionan di emergencia men- 
ciona pa cierto lugarnan ta un mayor 
problema. No bloquea “brandput of 
hydrant” cu bombero ta usa pa haya 
awa pa combati candela. 

Planea pa abo y bo famia semper tin 
un “ruta pa scapa” di cualquier emer¬ 


gencia, sea for di den bo trailer/auto 
of para canf i caminda, pa cualquier 
eventualidad cu por surgi. 

Emergencia durante parada: 

Si pa un motibo of otro tin un 
candela of otro incidente, percura pa 
aleha mucha y hende grandi pa un 
sitio sigur, for di peliger. 

Si ta candela tin, purba di combati’e 
cu e medionan disponibel manera 
aparato pa paga candela, sin pone bo 
mes innecesariamente na peliger. 

Bati alarma di biaha na 911 pa mas 
ayudo. 

Si tin un incidente/accidente cu 
herido, purba duna prome auxilio te 
ora mas ayudo yega, sea di Cruz Cora 
of ambulans. Bati alarma na 911. Ta 
bon pa semper tin un “first aid kit” na 
man. 

Despues di Parada of otro activi- 
dad: Atene bo mes na reglanan di 
trafico, reduci velocidad y tene cuenta 
cu trafico lo ta hopi druk cu hopi 
hende na pia. 

Si comunidad considera e conse- 
honan y trata di ta mas preventivo 
posibel, CdB ta kere cu e celebracion 
final di Carnaval 53 lo ta mucho mas 
safe y un recuerdo agradabel. 


Delegacion Ministerio di 
Asunto di Exterior di Hulanda 

Di bishita na Aruba 

R ecientemente tabata di bishita na 
Aruba e Director pa loque ta Trafico 
di Persona y Maneho di Visa di Minis¬ 
terio di Asuntonan Exterior Hulandes, 
sr. Han-Maurits Schaapveld y tambe e 
colaborador di maneho srta. Lizzy Bans 
Nobre. Nan a hiba conversacion relaciona 
cu e maneho di visa cu Director di DI¬ 
MAS mr. Kathleen Ruiz-Paskel y Direc¬ 
tor di Relacion di Exterior mr. Augustin 
Vrolijk. 

Tambe tabata presente pa DIMAS, sra. 

Geraldine Blom-Ras y sra. Aimee Hen- 
riquez. 

Servicionan na Centro Medico 
dr. Rudy Engelbrecht (C.M.R.E.) 

Na San Nicolas 



I MSAN (Insitucion Medico San 
Nicolas) ta e institucion nobo “sui 
generis”, cu ta opera Centro Medico 
dr. Rudy Engelbrecht (CMRE). Na 
e Centro Medico aki pa aha mas di 
25.000 persona ta ser atendi pa casonan 
di emergencia cu ta requeri atencion 
rapido; esaki ta tuma lugar den SEH 
(Spoedeisende Hulp), mihor conoci 
como “eerste hulp”. Esaki sinembargo 
no ta e unico servicio cu IMSAN ta 
ofrece na pueblo di Aruba en general, y 
San Nicolas en particular. 

E diferente servicionan cu IMSAN 
ta ofrece, ta splica e importancia pa 
e instituto worde permiti di opera 
autonomo y independiente y liber di 
influencia aheno. E traspaso di e tereno 
riba cual CMRE ta ubica, ta determi- 
nante pa e funcionamento di IMSAN, 
na unda ningun otro interes por tin 
influencia, peso of prioridad. 

Ata aki e diferente servicionan: 

• SEH : 24 ora pa dia, 7 dia pa si¬ 
man. Esnan cu ta requeri atencion di 
emergencia rapido ta ser atendi akinan. 
Pa esnan cu ta requeri hospitalisacion 
of tratamento mas avansa, den caso 
di emergencia ta stabilisa e pacient 
promer cu e sigui pa dr. Horacio Odu- 
ber Hospitaal (HOH). Un calidad di 
servicio moderno y avansa ta ser ofreci 
aki; 


• Docternan di Cas: dos docter di 
cas ta estableci den e edificio aki for di 
unda nan ta brinda nan servicio na nan 
pacientnan 5 dia pa siman; 

• Wonden poli: IMSAN ta traha 
conhuntamente cu HOH den e area di 
Wondenpoli. CMRE ta duna e infra- 
structura, sosten practico, consultorio 
medico y mobilario, mientras cu HOH 
ta pone e enfermeronan specialisa den 
herida, na disposicion di e servicio. 

• Cuido di bistå: docter specialista 
di wowo ta trata pacient 4 bez pa siman 
den e edificio di CMRE. 1 bez pa siman 
e specialista ta opera na HOH; 

• Parto: diferente consultanan, tanto 
pre- como postparto, ta tuma lugar den 
CMRE; 

• Cuido specialisa: den CMRE tin 
diferente specialista kende ta duna con- 
sulta, e.o. ciruhano, internista, derma¬ 
tologo, cardiologo; por yama y informa 
e dia y oranan di consulta; 

• Laboratorio: pa tur servicio di 
laboratorio por acudi na oficina den 
CMRE, henter siman cu excepcion di 
week-end; 


• Docter na warda: anochi y duran te 
weekend e docter di warda ta atende 
pacientnan den e consultorio den 
CMRE; 

• Ambulans: servicio di Ambu- 
lans, aunque un servicio riba su mes, 
tambe ta ser maneha dor di IMSAN. E 
servicio aki ta duna casi 4000 asistencia 
di emergencia pa aha, y ta transporta 
mas di 3000 cliente pa casonan menos 
urgente, of pa motibonan di tratamento 
cu pa motibonan di nan situacion no 
por hasi uso di otro transporte. E post 
di ambulance na CMRE ta brinda 
servicio na pueblo di San Nicolas y su 
alrededor; 

• Camber pa duna luz: Centro 
Medico ta dispone di cambernan pa 
dunamento di luz pa atende cu casonan 
di parto urgente; 

• Cuido Social-Psychiatrico: na 

CMRE ta ofrece tambe cuido Social- 
Psychiatrico door di e servicio Social- 
Psychiatrico di Gobierno, S.PD.; 

• Combatimento di uso y abuso di 
droga: den CMRE ta situa un oficina 
di Coordinatie Bureau Drugbestri- 
jding, cu ta duna counselling ariba 
asunto di droga na famianan y esnan cu 
kier aleha nan mes di e uso of abuso di 


droga. Aki por acudi ariba cita y e ofi¬ 
cina ta situa di tal manera cu por duna 
mas privacidad posibel na esnan cu ta 
hasi uso di nan servicio. 

E oficina aki ta habri durante oranan 
di oficina di dialuna pa diabierna. Pa 
mas informacion por comunica cu 
central di CMRE telefonicamente, cu 
lo comunicabo cu e oficinanan, of por 
pasa personalmente pa un cita of pa 
informacion; 

• Logopedista: ta ofrece atencion di 
logopedista durante siman; 

• Servicio pre-hospitalario: IMSAN 
ta duna atencion di enfermeria espe- 
cialisa na Aeropuerto Reina Beatrix 
durante 8 ora pa dia y 7 dia pa siman; 

• AZV: un oficina di AZV ta situa 
den e edificio di CMRE y ta atende 
clientenan pariba di brug; 

• IMSAN-TO (trainingorganisatie) 
“Training for life” support: ta duna 
entrenamento den BLS (Basic Life 
Support) na diferente institucionnan; 
entre otro por menciona scolnan, aero¬ 
puerto, personal di banco, hotel, pues 
institucionnan caminda tin un canti- 
dad grandi di hende ta bini hunto. 

Instituto Medico San Ncolas 
(I MSAN) lo expande su servicionan 


I MS AN lo bai expande 
su servicionan asina cu 
e Landsverordening pa e 
traspaso di erfpacht pa IM- 
SAN keda cla; e servicio¬ 
nan aki ta encera: Centro 
di dialysis: 

E centro aki lo duna 
servicio cu no menos 11 
unidad; Centro di Cardio- 
logia: Lo ofrece servicio di 
diagnostico y therapeutico 
di catherisacion, tambe op¬ 
eration di curason; Cuido 
di pia di Diabetico: 

E cuido duna aki ta un 
sorto di prevencion se- 
cundario cu ta dirigi na 
evita e empeoramento 
di e situation; Centro 
Diabetico: Aki lo duna 


information, educacion 
y cuido medico, central y 
integral, pa tur diabetico y 
esnan cu risico pa diabe¬ 
tes; Tranporte p’esnan 
den rolstoel; expansion 
“cas di dokter”: 

E concepto “HOED” 
(huisartsen onder één dak) 
na San Nicolas y Paradera; 
Expansion di cuido, simi- 
lar na esun na aeropuerto, 
dirigi na e sector hotelero; 
Implementacion di e 
departamento di Radio¬ 
logia, conhuntamente cu 
HOH; Institution di un 
gipskamer, pa control y 
tratamento. 

Expansion di unidad pa 


tratamento y interven- 
cionnan chiquito; 

Cama, lo bin un sec- 
cion di cama y/of camber 
caminda patientnan por 
keda durante anochi pa 
tratamento. 

Institution di un unidad 
quirurgico ambulante: 

Camber di operacion unda 
patientnan por ser atendi 
bou di narcose. 

Tambe lo haci inversi- 
onnan den e parti di ICT, 
systema di monitoria 
pacientnan y den cursonan 
“SOSA” pa e personal di 
ambulance. 

E intencion ta pa IM- 
SAN keda un institucion 
dinamico, di cua e servicio 


lo desaroya segun e nece- 
sidadnan di e comuni- 
dad, principalmente pa e 
pueblo di pariba di brug. 

E documentonan pa 
traspaso di e propiedad pa 
e instituto sui generis ya a 
yega Parlamento, unda e lo 
wordo trata awe dia 16 di 
februari. 

E traspaso aki ta impor- 
tante pa por logra financia- 
mento pa e expansion, par- 
ticularmente pa e Centro 
di Dialyse, cu ta uno hopi 
urgente, e parti pa Open 
Heart Surgery, y mas. 

Nos por bisa pues cu 
e posibilidad ta grandi 
cu pueblo lo por weita e 
centro di dialyse y open 


heart surgery realisa pa fin 
di ana of cuminzamento di 
2008. 

Bo salud ta bo responsabi- 
lidad. 

Sin miras pa hasi negoshi 
cu enfermedad, AZV, Depar¬ 
tamento di Salud Publico, 
IMSAN, y Gobierno ta sera 
cabez pa conhuntamente 
ataca y preveni malesanan. 
CMREy e servicionan 
obtenibel aki, ta un muestra 
cu salud ta haya su debido 
atencion. 

E ciudadano ta e actor 
principal den e exito di esaki. 
Uni pa mehora e calidad di 
cuido y alcansa un calidad di 
bida optimal. 

Valido pa Februari 16 2007 


Flaca 1 Mr;mhvm 

Bank I 1 -!pieren 

ttvis Ctteque tn Gi tr 
Botkfn^en 

IVértTa m'i 
publite 

US Dollar 

1.77 

1.78 

1.80 

CAN Dollar 

1.50 

1.52 

1.54 

Engelse Pond Sterling 

3.42 

3.47 

3.53 

Zwitserse Frank per CHF. 100 

143.44 

144.16 

144.96 

Ned.Ant. Guiden per ANG. 100 

98.00 

100.00 biljetten 
chq./overboeking 

100.20 

100.00 

Japanse yen per JPY. 10.000 

146.95 

148.29 

149.78 

Euro per XEU. 100 

231.86 

233.98 

236.33 


Provision di Devisa 1.3%. 

Segun articulo 12 di Afkondigingsblad di Aruba 1991 nr.GT 32, 
Banco Central di Aruba la defini e tipo di cambio oflcial pa 
e cambionan di plata extranhero. 

BANCO DI CARIBE 

Nos ta honra Bo oonfianza 


Festival di baile 
Colegio EPI 

C olegio EPI Unidad Economia y Unidad 
Sciencia y Tecnologia den cuadro di e ma- 
teria “Bewegingsonderwijs” cual ta e materia di 
gymnasia, ta organisa un festival di baile. 

Studiantenan den nan segundo ana na Colegio 
EPI mester produci y presenta pa nan modulo di 
“lifetime activities” un baile completo. Esaki nan 
ta haci huntu den cada klas. 

Pa por produci e baile aki, e studiantenan ta 
haya 8 siman durante nan lesnan di gymnasia. Na 
final e bailenan aki di tur e klasnan ta worde pre¬ 
senta na e scol completo den forma di un festival 
di baile. E studiantenan ta ricibi nan puntuacion 
door di un grupo di docente hunto cu aigun ex- 
perto di baile externo. A base di e puntuacion aki 
combina cu esun di nan maestro di gymnastiek e 
studiantenan aki ta ricibi nan cifra final. 

E festival aki lo tuma luga na sporthal Lib- 
ertador Betico Croes na Santa Cruz awe, dia¬ 
bierna dia 16 di februari venidero, cuminsando 
10.30 mainta. 

E festival ta bao encargo di maestronan di e 
materia di “bewegingsonderwijs” na Colegio EPI 
Miriam Baiz, Andy Gomes y Glenn Lande. 









T abata diahuebs mainta cu nos grandi nan a celebra den nan cura riba e plaza Car- 
navalesco un ediccion mas di Carnaval. Pa loke nos compornde nan tabatin dos si¬ 
man ta prepara tur cos mei-mei di e grandi nan p’asina hinka nan mas den ambiente. 
Aunke cu no mester a haci hopi ya cu nan tin esaki den nan cultura caba. Un dia suma- 
mente special cu e animacion di Gerald Bislick. Riba e dia aki tambe a escohe e figuranan 
principa di Paviljoen na Playa mei-mei di un cuerto di hurado cu a concisti di caranan 
popular den nos comunidad. Entre otro nos a wak Rochi de Cuba y Deyanira Frank den 
nan. Sin duda un dia pa no lubida... 



MARIETJE PRINTING 



Gasparito 1 DC No ord Tel: 566-8989 

Pasa serca 
pa nos print 
tur bo t-shirt 
durante e 
temporada 
aki di 

Carnaval 53 




Durante temporada di Carnaval, 
ta con verti su mes den 

E PACUS DI CARNAVAL 

SWN CUN'E 



S AC pa medio di e comunicado aki kier a haci un peti- 
cion na tur e lidernan di bandanan musical cu diasabra 
marduga pa exactamente 4’or di mainta e comunidad car- 
navalesco lo ta riba pia un biaha mas pa goza di e tremendo 
Jouvert Morning den e Cayanan di San Nicolaas. 

Pa logra un miho cordinacion p’e parada aki SAC ta haci 
un yamado na tur lidernan di banda musical cu tin plan pa 
participa cu nan banda den parada aki pa yama informa di 
nan participacion na oficina di SAC na Tel 5824214, Fax 
5882964 of via mail sacaruba@hotmail.com . 

Motibo cu tin cu informa participacion di nan banda ta 
pa hunto cu Cuerpo Policial por tin un miho cordinacion 
di e parada y tambe pa loke ta trata e seguridad y orden 
publico. 

Bandanan musical tin te cu diabierna 12’or di merdia pa 
informa di nan participacion, mientras cu esnan cu ta caba 
a confirma nan participacion ta 
Youth X-treme, Oreo, BMW Plus como tambe Impact. 
Asina ta tur lider di banda cu ainda ta delibera si nan ta bai 
participa na Jouvert Morning ta wordo recorda cu nan tin 
te cu diabierna 12’or di merdia pa confirma nan participa¬ 
cion. 


Cinnabon cu gesto n’e participantenan 
na “Queen of the Sky 2007” 



D urante un rato masha ameno y bon 
anima, Cinnabon na Aeropuerto den 
siman a ricibi tur e participantenan cu 
tabata den e eleccion di “Queen of the Sky 
2007”,evento cu a tuma luga ayera porci- 
erto. Meste menciona Younice Trappen- 
berg di GenAir, Shahide Kuiperi di ASAP, 
Jurain Blanco di Cargo, Natasha Wever di 
Aruba Airport Authority N.V. e Indira Au¬ 
gustin di Dufry ta esnan cu a competi p’e 
corona di “Queen of the Sky 2007”. 

Pa haci e evento di eleccion mas atractivo y 
pa por a un empuhe n’e cantidatanan cu ta 
traha den Aeropuerto mes. Cinnabon a rici¬ 
bi e cantidatanan p’asina den un ambiente 
di holor dushi y combina cu su produc- 
tonan unico, seranan conoci cu su facilidad 
nobo situa den e Arrival Hall di Aeropuerto 


y na salida number seis pa esnan biahando 
pa destinacionnan na Merca. 

Aki nos ta ilustra gerencia di Rotonde 
Management hunto cu Airport Hospitality 
Industry, companianan cu ta maneha entre 
otro Cinnabon, ta dunando un splicacion 
n’e cantidatanan. 

A conta e particcipantenan e posibilidad- 
nan cu e panaderia ultra moderno aki ta 
ofrece, e standardnan halto di calidad cu 
Cinnabon ta conoci pe. Na mes momento 
miembronan di prensa tambe a haya un 
chens pa sera conoci mas di serca cu e 
cantidatanan y claro.... e holor dushi cu ta 
penetra den henter e area serca di Cinna¬ 
bon tabata asina fuerte cu no tabata posibel 
p’e invitadonan bringa e tentacion di purba 
un “cinnamon roil”. 


The Music BcSxl 

Cehbrando 
su 30 ano 
dl exis tefiao 
den 

Carnval 53 

THE ROCK & REGGAE SHOP 

Los Laga bai y su warm up party 



D iabierna ultimo a tuma lugar na Club Caribe e tradicional Warm-up party di Los Laga Bai. 

Tur participantenan por a goza di un fiesta unda e musica tabata den man di Robert Jeand’or 
y Su Solo Banda Show y DJ Jansen. E participantenan a pasa un anochi ameno y “warm up” pa e 
Lighting Parade. 


Aive Fiesta di 
Carnaval na Colegio 
Laura Wernet Paskel 

A we Colegio Laura Wernet Paskel lo celebra otro parada di 
carnaval. Esaki ta pa di 28 aha cu Colegio Laura Wernet 
Paskel ta tene su parada carnavalesco. 

E parada di Colegio Laura Wernet Paskel ta Sali for di plen- 
chi di skol y ta bai via e caratera Kadushi Largo - Angochi 
pa e Club di Sportboys. Akinan lo tuma lugar un grandioso 
Jump-In caminda lo scohe e diferente figuranan carnavale¬ 
sco es ta: Joyita, Princesita y Reina di Colegio Laura Wernet 
Paskel. Tambe lo wordo eligi e Prins y Pancho. Mayornan ta 
wordo pidi pa trece nan yiu pa 5’or na scol p’asina e parada por 
Sali na ora, esta 5.30 di atardi. 

Ademas di e scol aki, lo participa tambe den e parada St. Jan 
Kleuterschool, Dupi-Dupi Speelschool, Tanchi Yaya Speel- 
school y tambe e reina di Sonrisa esta Dairylis Geerman y su 
runner-up Anouschka Issei. 

Musica lo ta den man di TBS-Brassband y 4 sound system. 
Na Club di Sportboys lo tin un tremendo cushina cu pla- 
tonan sabroso pa un prijs special prepara pa mayornan di e 
scol. 

Pues tur hende awe tardi, bai mira e parada di Colegio Laura 
Wernet Paskel. 


Klasnan 5 di Scol Basico Washington 
a celebra Carnaval den grandi 

M uchanan di klasnan 5 di Scol Basico Washington tambe tabata “all-out” cu Carnaval y nan 
a tene nan celebracion na Rancho Monte Blanco. Cada klas individualmente a scoge nan 
reina y esakinan a competi den e eleccion final durante e celebracion di Carnaval aki. E bisti di e 
reinanan mester tabata un diseno propio cu materialnan recicla. Pues cada klas a uni p’asina apoya 
nan representante manera debe ser. Como ganadora a resulta Kimberly Henriquez, kende a bini 
cu un bisti sumamente bunita y original traha di straw di diferente colo. Mester menciona cu Jufr. 

Joamy, kende tabata maestra di ceremonia, a haci un excelente trabao y tambe tabatin musica di 
The New Climaxxx cu a pone e muchanan di klasnan cinco di Scol Basico Washington baila te bai 
gol. Pabien na tur e muchanan di parti AWEMAINTA. 

CARNAVAL 


Empleadonan di MetaCorp a 
Jump-In na Balashi Beer Garden 




B alashi Beer Garden tabata cu e empleadonan di MetaCorp 
yen di ambiente ayera ora y su subsidiarionan a celebra 


Carnaval. E banda “Zodiac” a 
percura pa entretene tur pre- 
sente cu hopi musica, mientras 
cu e empleadonan por a goza 
di cerbes Balashi. Reinanan 
di e diferente subsidiarionan 
tabata presente pa asina hunto 
cu nan coleganan, goza di e 
jump-in aki. Mester menciona 
cu e celebracion di carnaval aki 
ta un tradicion di e compania, 
kende ta conta cu un lista di 
riba mil empleado entotal. 

ANTIYAS 


15 Luna di prison condicional y 240 ora 
di trabou comunitario pa Rudanchelo 


W ILLEMSTAD - Corte di Husticia e 
siman aki a trata e caso di e acusado 
Rudanchelo R.W. pa su enbolbimento den 
transportacion y benta di droga den Campo 
Alegre.Dia 27 di maart di aha pasa, casi un 
aha paså, polis a detené e acusado despues cu 
a noté ta entrega droga y acepta placa na man 
di bishitante y clientenan di Campo Alegre. 
Aparte di droga e acusado tabatin un cantidad 
di municion p’e arma Winchester caliber .45 
y e Winchester 9mm.E acusado na principio 
a nenga su participacion den e caso aki, 
pero pruebanan a mustra cu e ta culpabel 
p’e delito. Huez mr. Wieland t’e funcionario 
hudicial cu a encarga cu tratamento di e caso 
y ta basta pregunta tabatin pa Rudanchelo n’e 
ocasion aki pa por a saca afo su intencionnan 
riba e dianan 26 y 27 di maart den Campo 
Alegre.Ironia den caso di e acsuado tabata cu 
riba e dia aki pa casualidad tabatin un agente 
policial na civil den Campo Alegre, kende a 
tuma nota di tur e accionnan aparentemente 
robes di parti di e acusado.Na momento di 
su detencion e acuado tabatin un cantidad 
di cocaina, marihuana y un suma di 2000 
florin, tur na biyete di 10 y moneda di 5, un 
indicacion fuerte cu e tabata bende droga 
den pakete di 10 y di 5.Un investigacion na 
cas di e acusado a bin trece cuné un cantidad 
di bala di arma di candela. Segun e acusado 
den su declaracionnan na Huez cu e no tabata 
bende droga y cu el a bai Campo e dia aki 
simplemente p’e ‘have a good time’. E ta 
splica cu e droga tabata pa su propio uso. Ta 
trata aki di un cantidad di 4 gram di cocaina 
y 58 gram di hash.Ademas di esaki pa loke ta 
trata e suma di placa cu a haya den su poder, 
e acusado a splica Huez cu ta su propiedad 
y no ta placa di droga. Segun e acusado cu 
su enamorado gusta mishi den su cosnan 


personal y chéns ta grandi cu su enamorada 
ta cue su sen. P’esei e ta scoge pa cana cu 
su sen cash den su saco. Igual cu cualkier 
declaracion di un acusado cu ta nenga y cu 
kier sali liber, e acusado Rudanchelo tambe 
a nenga cu e bala di arma di candela ta di 
dje. Segun e, e arma ta di un amigo di dje 
cu a pidié pa warda e balanan p’e.Fiscal den 
su requisitorio a splica cu e droga cu nan a 
hana den poder di e acusado ta demasiado 
pa uso propio, manera e acusado a declara. 

Es mas, Fiscal ta kere cu Campo Alegre ta 
un sitio conoci pa benta di arma, droga y 
hasta e pilder blou, Viagra pero den un forma 
ilegal.E acusado anteriormente a keda pone 
den libertad riba ordo di Fiscal y a keda 
prohibi pa drenta Campo Alegre. Sinembargo 
pa controla si esaki ta tuma lugar of no, ta 
imposibel segun Fiscal ya como no tin hende 
pa bai para tur ora y controla si e acusado ta 
drenta of no. 

Esaki ta haci e proposicion aki pues 
imposibel.Huez mr Wieland despues di a 
scucha e declaracion di e acusado y despues 
di a tuma nota di e detayenan y hechonan den 
e caso a duna sentencia mes ora den e caso. 
Hecho ta, segun Huez cu ora papia di intento 
di benta di droga ya como cu e acusado mes 
a admiti di ta haci esaki den su tempo liber 
o como side job.E acusado mes ta carpinte y 
no ta gana suficiente pa por mantené su cas. 
Un ke otro a hiba Huez n’e sentencia di 15 
luna di prison condicional di cual 12 luna 
ta condicional.Condicion den esaki ta cu e 
acusado mester eherce 240 ora di labor no 
paga p’e delito cu el a comete.Finalmente, 
como cu no tin prueba cu e 2000 florin 
den posicion di e acusado ta procedente di 
benta di droga, Huez a ordena pa debolbe e 
acusado su placa. 


Antianonan no ta sinti nan 
mes sigur na Hulanda 


WILLEMSTAD - Plataforma Consulta 
Antiano-Arubano ta considerando pa lanta un 
Comité di Defensa Antiano pa Antianonan cu 
no ta sinti nan mes sigur na Hulanda. 
Presidente di MAAPP y e Plataforma, Ruben 
Severina, a harta caba cu hopi Hulandes ta con- 
siderå tur Antiano y Arubiano como criminal 
y bagamundo.Esaki ta pone cu hopi Antiano y 
Arubiano no ta sinti nan mes sigur na Hulanda 
y cu ora ta papia mes di e grupo aki, ta den for¬ 
ma negativo.No mas cu recientemente e lider di 
fraccion di PvdA na Rotterdam, Van Heemst, a 
declara cu mester deportå Antianonan criminal, 
pero municipio Veenendaal no a tuma medida 
dia extremistanan derechista a maltratå un An¬ 


tiano malamente.Denter di dos dia Severina lo 
manda un carta fuerte pa municipio Veenendaal 
y e fraccion di PvdA na Rotterdam pidiendo pa 
den futuro stop di expreså nan mes den forma 
denigrante riba Antiano.E observacion di Van 
Heemst no ta sirbi pa nada pasobra tin cantidad 
di organisacion Antiano ta busca un solucion pe 
problemanan cu tin. 

Pero principalmente Severina kier pa Antianon¬ 
an mester por move libremente y sin miedo 
na Hulanda y pa promové esaki e kier lanta e 
Comité di Defensa Antiano cu no tin nada di 
håber cu violencia.E comité aki por provocå y 
stimulå autoridadnan pa tuma medida ora ta 
menaså Antiano y Arubianonan na Hulanda. 


Ta Ukki de Pool nan a 
asesinå na Hulanda 

HOOFDDORP-E victima di un tiroteo cu tabatin diamars 
anochi ultimo banda di e restaurant riba caretera A4 na Hoofd- 
dorp entre Amsterdam y Den Haag t’e Curasoleno Ukki de Pool, 
kende na Corsow tabata biba den Koraal Specht caminda e ta¬ 
batin un negoshi di huur auto.E tiroteo fatal a tuma lugar for di 
diamars pero diarazon numa polis a duna indicacion cu ta trata 
di un Curasoleno.Vocero di polis di e region Kennemerland a 
confirmå cu tabatin un victima fatal, pero cu den cuadro di e in¬ 
vestigacion no por duna mas informacion.Tabata antayera nochi 
pa 10’or y 15 cu polis a hana informacion cu tabatin e tiroteo riba 
stacionamento di auto entre Febo y Kentucky Fried Chicken. 

Ora polis a yega, e victima a muri caba y mesora nan a cuminsa 
cu e investigacion tecnico pa hana pista material. 

UN MISTERIO 

Di acuerdo cu informe di nos coresponsal na Hulanda, Ukki de 
Pool lo mester tabatin un sita diamars anochi ne sitio aki. 

Esaki ta loke e investigacion preliminar den e caso aki ta indica. 
De Pool a keda asesina na momento cu e lo a baha for di su ve- 
hiculo y sea lo mester a bai serca un o mas persona cu tabata den 
un otro auto.Otro teoria ta indica cu por t’asina cu su asesino lo 
mester tabata warda y te hasta lo tabata vigil’é pa despues busca 
un momento oportuno pa basha bala riba dje.Ukki de Pool a 
muri ne sitio mes, despues cu reanimacion di personal di ambu¬ 
lance di GGD di Haarlemermeer tabata envano. Autoridadnan 
policial cu ta investigando e caso aki cu un team di 25 recherche 
ainda no tin indicacion di kico por tabata e motibo di e asesinato 
aki.Pero mirando cu Ministerio Publico mesora a hinca e inves¬ 
tigacion den e TGO cu ta para pa Team Grootschallige Onder- 
zoek tin tur indicacion cu ta trata di algo den baho mundo. 

E victima den pasado na Corsow a yega di bai serå pa negoshi 
di droga caba y su yiu actualmente ta serå den Bon Futuro pa 
su participacion den asesinato di Carlito Ferreira.Tampoco ta 
prome biaha cu un De Pool ta perde su bida na Hulanda. Tabatin 
e caso di Roberto De Pool kende na aha 1996 a perde su bida na 
man di un team di aresto di Rotterdam na Spijkenisse ora nan a 
bai aresté. 


Cardiologo-Pediatra Shirley 
Lo-A-Njoe ta habri consultorio 

WILLEMSTAD - Ayera atardi 6’or lo tin apertura oficial di 
e consultorio di e Cardiologo-Pediatra Shirley Lo-A-Njoe 
den edificio di EmmaCare na Willem de Zwijgerlaan 7 na 
Emmastad. Dokter Lo-A-Njoe t’e promé Cardiologo-Pediatra 
femenino na Antia y Aruba y a sigi su estudio di 1995 te 
2000 na Groningen, Amsterdam y Corsou despues di cual el 
a traha den funcion di ‘Chef de Clinique Kindergeneeskunde’ 
den Sint Elisabeth Hospitaal (Sehos). Siguidamente el a sigi 
specialiså como Cardiologo-Pediatra na Academisch Medisch 
Centrum (AMC) y Vrije Universiteits Medisch Centrum na 
Amsterdam y Leids Universitair Medisch Centrum na Leiden. 
Tambe el a haci trabou investigativo na Stanford University. 
For di aha paså augustus e ta registrå na Nederlandse 
Vereniging van Kindergeneeskunde (NVK). Prof.dr. H.S.A. 
Heymans, kende ta catedratico di pediatria na Emma 
Kinderziekenhuis na Amsterdam a realiså e apertura. 

Professor Heymans ta bon conoci na Antia, pasobra e ta 
envolvi den preparacion di dokternan pediatrico den Sehos 
y ta co-fundador di Villa Bon Dia pa muchanan cu ta 
cronicamente malo. 






Deporte 

Recordar es vivir 

8.V. RGA celebrando si 75 afia di exitencia 

D ia 15 di februari 1932, S.V. ABC, (Aruba Beste Club) cu despues a bira RCA na 1934 a keda 
funda. Kier men, ayera nan a recorda nan di 75 ana di fundacion. Awe nos di AWEMainta 
den cooperacion cu Mai Mateo, kier trece dj is un par di e cantidad di fotonan cu nos tin den file di 
RCA. 

Nos ta bisa un par, pasobra e fotonan cu nos tin ta data di tempo di prome ora di RCA y su logro- 
nan durante tur e ananan aki, RCA sigur a marca historia den nos futbol. Ganando diferente titulo 
campeonil, tanto di Aruba como di Antiyas. Pa medio di esaki, nos di AWEMainta kier felicita e 
actual directiva di RCA, pero sigur tur nan sostenedornan y fiel fanatico. Pabien!!!. 

Den via di recuperacion 

E brasileno Cicinho a 
cuminsa corre despues 
di su lesion na rudia 


C icinho, lateral banda drechi brasileno di 
Real Madrid, a cuminsa corre hunto cu e 

recuperador 
José Luis 
San Martin, 
dunando un 
paso dilanti 
na e recu¬ 
peracion di e 
grave lesion 
di rudia cu a 
sufri e pasado 
23 di septem¬ 
ber. 


“Mi ta sinti bon, mi a cuminsa ayera suave 
y no ta sinti dolor na mi rudia. Mi ta cu gana 
di bolbe hopi pronto cu mi companeronan”, 
Cicinho a bisa. 

Tabata un noticia positivo di mainta den e 
ciudad deportivo madridista, ora e lateral a 
lanta su sapato pa prome biaha desde cu a cay 
lesiona den e stadion di Real Betis a logra touch 
un veid bek. 

Despues di e sesion di careda ta sigui, Cicinho 
a realisa un trabou di fortalecimento den gym y 
ta pasa pa man di e masahista. Despues di luna 
di trabou na Brasil, a duna su prome paso riba 
veid y a sali pa su apartament hopi positivo. 




SlEMfc^ s 


Un bon pa e italianonan 


UEFA a confirma cu Inter y AC 
Milan lo hunga cu publico 

U EFA a confirma diahuebs cu Inter y AC Milan por hunga den su stadion Giuseppe Meazza, 
San Siro, contra di Valencia spano y Celtic escoces, respectivamente, den e octavo final di 
UEFA Champions League. UEFA a ratifica e escenario di ambos encuentro despues di analisa e 
situacion genera pa e medida di seguridad implanta pa e Minister di Interior di Italia despues di 
morto di un polis durante un incidente ocuri den e transcurso di wega Catania-Palermo, disputa e 
pasado dia 2. E publico, no obstante, lo wordo limita y ta keda reduci na 36.000 espectador, cu loke 
ta reduci logicamente e porcentahe di localidad pa e team bishitante. 

Valencia lo hunga e ida di octavo na Milan y e proximo diamars, mientras cu Celtic lo hunga e 
buelta na San Siro e 7 di maart. 

ishrta 

NORBIT 

Comedy/Romance (PG-13) 
Eddie Murphy / Thandie Newton 
Daily: 4:10-6:10-8:15- 10:20 
Late-show: 12:20 

LETTERS FROM 
IWO JIMA 

Drama/War (R) 

Ken Watanabe 
Kazunari Ninomiya 
Daily: 4:00-6:45-9:30 
Late-show: 12:10 

EPIC MOVIE 

Comedy/Adventure (PG-13) 
Kai Penn / Adam Campbell 
Daily: 4:00-6:00-8:00- 10:00 
Late-show: 12:00 

THE GOOD 
SHEPHERD 

Drama/Thriller (R) 
Angelina Jolie & Matt Damon 
Daily: 4:40-8:00 
Late-show: 11:15 


ecinerna 

THE LAST KING OF 
SCOTLAND 

Drama (R) 

Forest Whitaker /James McAvoy 
Daily: 5:00 - 7:30 - 9:50 
Late-show: 12:20 

GHOST RIDER 

Comedy/Adventure (PG-13) 
Nicolas Cage & Eva Mendes 
Daily: 4:50-7:20-9:40 
Late-show: 12:00 


■ DRIVE IN ■ 

CHARLOTTELS WEB 

Comedy/Drama (G) 


Julia Robert 
Dakota Faning 


Thu: 8:00 pm 
Fri & Sat: 8:00 & 10:30 pm 
Adm. Awg. 7,25/person 


Sun: NO MOVIE 


SOON: CATCH AND RELEASE ■ THE NUMBER 23 


E Minister di Interior italiano, Giuliano 

Amato, a dicidi diahuebs cu lo bolbe hunga 
anochi den e wega di dia 25 di february di e liga 
di futbol, despues cu a exigi cu ta disputa tur 
wega pa 15.00 ora local di Italia, como medida 
pa evita posibel episodio di violencia. 

E decision di hunga pa 15.00 ta un di e me¬ 
dida adopta pa e Gobierno despues di e inci- 
dente despues di e encuentro Catania-Palermo 
e pasado 2 di february, ora e publico di e team 
local a causa morto di un polis. 

Tur e encuentro di e pasado siman a hunga 
diadomingo pa 15.00, y tambe den e ora aki, 
reparti entre diasabra y diadomingo, lo disputa 
e encuentro di e proximo fecha. 

E presidente di Liga di Futbol italiano, Anto¬ 
nio Matarrese, a laga cla paso ta tuma e decision 
di bolbe na hunga anochi: “Tin contract cu 


television cu tin cu respeta”. 

Di e manera aki, diasabra 24 di february lo 
hunga pa 18.00 ora local di Italia e wega entre 
Chievo-Torino, pa 20.30, Atalanta-Palermo y 
diadomingo lo hunga e ultimo wega pa 20.30 e 
Milan-Sampdoria. 

Despues di e morto di e polis, e Gobierno 
tambe a decreta cu e encuentro lo hunga sin 
publico den e stadion cu no cumpli e medida di 
seguridad decreta, entre esakinan e colocacion 
di torno den torno na perimeter cu ta rondona e 
veid, y cu solamente por pasa ken tin entrada. 

T’e cu awo ta cumpli e medida, e stadion 
Olimpico di Turin, Ferraris di Genova, Olim- 
pico di Roma, Sant’Elia di Cagliari y Barbera 
di Palermo, mientras cu ta permiti solamente e 
entrada na abonado den e stadion di San Siro di 
Milan. 

SS B&P/ INTERFACE ARUBA N.V 

TRAINING AND CONSULTANCY 


We are pleased to announce our training Schedule for the first quarter of 2007. We can 
also provide these trainings as, customized In-Company training. 

► How to Discipline Employees and Correct 
Performance Problems (February 15) 

► Time Management (Starting March 5) 

► Secretarial Course (Starting March 7) 

► Human Resources Management (Starting March 15) 

► Effective Leadership (Starting March 19) 

For additional information and registration piease contact us at 
Telephone 594-5533 / 587-7850 orFaxnumber 587-6011. 

Email: bpinterfaceaua@setamet.aw Web Site: www.bpinterface.com 

UPGRADING PEOPLE IS OUR BUSINESS ! 



Aruba Golf 
Club ta 
organisa 
un torneo 
open 
Scramble 


P roximo dialuna 19 februari AGC ta or¬ 
ganisa un torneo open fi Scramble c best 
ball. Esey kiermen e ta un tournament pa tur 
hende, member of non-member. 

Si bo no hunga mucho ainda no tin miedo pa 
bini! 

E manager di club ta forma un team dialuna 
mainta. Den bo team ta sigur un hungador di A 


-classe. So bin hunga y sinja! 

Bin inscribi bo nomber na nos clubhuis na 
Golfweg z/n, San Nicolas of yama 
5842006. Inscribi na ora pasobra yen ta yen!! 
Ultimo ora pa inscribi ta 8.00or mainta di¬ 
aluna 19 februari. 

Non-member 50,- AWG. Member 40,- AWG. 
Tin bon premio pa e winning team. 


Rotary Club ol Aruba u Fun Run Walk 2007 


R otary club of Aruba ta tene nan di tres Fun 
Run Walk pa e pueblo di Aruba. Esaki 
lo tuma lugar diadomingo dia 25 di February 
enbez di diasabra. E ruta lo ta mescos, saliendo 
for di Toni Romas Palm Beach y e lo ta un 
distancia di 5 KM. Rotary Club of Aruba ta un 
organisacion cu ta tene actividadnan pa re- 
cauda fondo pa brinda yudansa na esnan menos 
afortuna den comunidad. E 5 kilometer fun 
run Walk den grupo di Rotary Club of Aruba ta 
wordo organisa pa ARRUWAC conhuntamente 
cu Rotary. E lo euminsa 5.30 pm. y ta start den e 
parkinglot patras di Tony Roma’s. E lo bai zuid 
dilanti di e High rise hotels yega te na Eagle 
Beach y regresa pa Tony Roma’s. Inscripcion lo 
inicia for di 4:00pm y esaki ta costa solamente 
Afl.5.- pa persona. Danki na Visser Trading 


tur particpante lo ricibi un botter di Vitamine 
Water. Esaki ta pa duna tur hende e energia 
necesario durante di e fun run walk. Partici¬ 
pantenan ta wordo suplica pa forma grupo di 
famia, amigo, colega di trabao, school etc. Ta bai 
tin plakaat pa e grupo mas grandi, e grupo mas 
anima y e grupo mas disciplina. Lo tin prome, 
segundo y tercer premio pa male y female run¬ 
ners. Tambe lo tin premio pa runners male ariba 
50 anja y female ariba 40 anja. Lo tin premio pa 
mueha runner bao di 15 anja.Tambe lo tin hopi 
doorprize atractivo. Por inscribi individual of 
grupo via fax number 5838677 of por inscribi 
diadomingo mes pa 4:00pm en adelante. Pa 
mas informacion por yama 5922230. Prepara bo 
grupo y euminsa warm up e curpa pa e di tercer 
Fun Run Walk di Rotary Club of Aruba. 

E ruso, residenta na Merca, Maria Sharapova, tabata nombra 
embahador di Bon Boluntad di e Programa pa e Desaroyo di 
ONU den un acto, cu a duna 100.000 dollar pa proyeeto di ayuda 
na Chernobyl, na Ucrania. 

“E ta un honor y ta gradici PNUD cu a dunami e oportunidad 
aki, como un mueha mi a crece na Rusia, semper mi kier a bira 
un tenista, number uno di mundo, pero nunca mi a pensa cu lo 
ta un embahador di e organismo aki”, e deportista a declara. 

“Mi no por conta tanto entusiasma mi ta. Mi no spera den 
forma parti di e proceso aki y euminsa na yuda den e desafio cu 
afronta den e programa”, el a agrega. 

Sharapova, cu ademas ta e imagen di varios empresa multina- 
cional, a hasi tambe un donacion di 100.000 dollar di su funda- 


cion pa financia e proyeeto di e agencia di ONU na Chernobyl, 
cu ainda ta sufri e consecuencia di e explosion di un central 
nuclear. 

A specifica cu e fondo ta bay destina na centro informatico 
tanto di instalacion deportivo, hospital y clinica familiar, asina 
manera den otro area degrada di Chernobyl. 

“Mi ta sinti afortuna di tin e carrera cu mi tin. Pero tambe ta 
sinti privilegia di yuda combati e pobresa. Si no tabata tin e pa¬ 
sion mi lo no hasi esaki”, el a declara. 

E subsecretario general y administrador adhunto di PNUD, 

Ad Melkert, a gradici e generosidad di Sharapova na indica cu su 
esfuerso ta yuda na hasi un diferencia den bida di e hende pober 
den full mundo. 


Man na obra 

Manny 
Acta ya a 
euminsa 
dirigi 
Nacionals 


M anny Acta ya a dirigi su prome training 
di primavera como manager di Grandes 
Ligas. Pero e dominicano tin un tarea complica 
contra di Nacionals, un team cu hopi defi- 
ciencia. E principal ta referi na su rotacion di 
pitcher. Nacionals a habri e porta di su veid di 
training na e pitcher y catcher, na unda cu lo 
euminsa prepara pe temporada. 

Mientras tanto na lansador tabata busca pa 
impresiona, Acta a reuni durante tres ora cu su 
coach. Acta su vision pa pretemporada, cu lo 
pone den enfasis den mehora e defens di Na¬ 
cionals cual a comete 131 error, y lanta e moral 
di un nuebe cu a keda ultimo den e division di 
Liga Nacional den tres aha consecutivo. 

“Mi a lucha duro pa mi yega aki”, Acta a bisa. 


Acta tin como gran kibra cabes seleccion un 
grupo di lansador entre e 39 convoca pa e pre¬ 
temporada. Di e 23 den e nomina idi 40, apenas 
un tin menos cuatro aha di experiencia den e 
experiencia y esey ta e relevista mexicano Luis 
Ayala, ken a perde full 2006 pa operacion. 

Acta y su colaboradornan mester lidia cu e 
logistica di supervisa e trabou, pero tambe kier 
a sigura di conta cu lansadornan cu no ta con- 
forma cu solamente tin empleo. 

“Nos ta bay manda un mensahe di cu sola¬ 
mente nos kier hende cu ta kere cu akinan ta 
haya cu e mihor posibilidad di forma parti di 
un team di Grandes Ligas. Nos kier hende cu ta 
permiti nos gana y yuda un tempo largo”, Acta 
a bisa. 



PA TUR FIESTA 
PA MUCHA 

YAMA 

923523 / 5838769 


mipi Mtin v 



BO C0NECCION CU MERCA 

SHOP ONLINE: www.arusamailbox.com 


Bo a mira algo riba television, 
website of catalog y 
bo no sa con pa eumpre 
or order e producto? 

Nos ta bo solucion 





Pa mas informacion yama 

583-2459 of 583-0631 

B arry Bonds a firma finalmente 
diahuebs su contract di 15,8 mi- 
yon di dollar cu Giants y lo presenta 
dialuna na e veldnan di training. 

Esey ta significa cu e pelotero 
por participa den e prome training 
completo e siguiente dia. Bonds lo cu- 
bri e ultimo lugar den e nomina di 40 
hungador di Giants, cu a keda den 39 
despues di e retiro di e catcher Mike 
Matheny. 

E contract di Bonds tabata den dis- 
cusion riba su redaccion. Despues di a 
prolonga tiro y parti floho. 

E hungador di 42 aha tabata entre- 
nando den e instalacion di e universi- 
dad di UCLA y parse di ta sano, segun 


Giants, e preparador fisico di Bonds y 
su agente. Despues di e temporada di 
2006, a opera su enkle robes. 

Bonds a inicia su campana number 
22 den e grandes ligas y e mesun canti- 
dad cu falta pa kibra e record historico 
di homerun, cu actualmente Hank 
Aaron cu 755. 

E problema den e contract, inicial- 
mente den january, tabata draai riba 
e caso cu Bonds tabata procesa of 
enfrenta problema nobo cu husticia, 
ademas di detaye riba un clausula 
riba actividad promocional di manera 
individual. 

Grandes Ligas a rechasa su redac¬ 
cion. 


Un bataya di palabra 

Mariano 
Rivera kier 
un acuerdo 
nobo awo 
cu Yankees 


M ariano Rivera a ricibi un advertencia di Yankees, 
cu si converti su mes den un agente liber, ya lo no 
scucha oferta di e team di New York. 

“Tur hende tin e mesun oportunidad”, e panameno a 
bisa. “Yankees no tin ventaha”. 

Brian Cashman, general manager di Yankees, a convoca 
e doser di 37 aha diamars anochi, un dia despues cu Ri¬ 
vera a bisa cu ta spera ricibi un extension den su contract. 
Cashman a bisa cu e pelotero di cual e ta prefera no papia 
riba e tema. 

“E ta hopi dificil, apesar di lo magnifico cu Mariano ta, 
eligi repentinamente entre e peloteronan cu ken ta cum- 
insa papia riba contract”, Cashman a bisa. “Si cuminsa na 
selecciona y scoge uno, un hende mas lo puntra”. 

Rivera, e piesa clave entre e team di Yankees durante su 
racha consecutivo di nuebe titulo consecutivo di Division 
West di Liga Americana, lo gana 10,5 miyon di dollar e 


aha aki, e ultimo temporada di un acuerdo di tres aha. 

Ora tabata casi pa cuminsa e ultimo temporada di su con¬ 
tract den 2004, Yankees a negocia un extension durante e 
training di primavera. 

“Yankees semper tabata sa cu tabata kier ta den Yankees 
y conclui su carrera cu nan”, el a afirma. “Si nan no kier 
hasi nada cumi, mi lo no bay cas yorando. Mi lo sigui 
dilanti”. 

Mi no ta kere mi lo ta fada of frustra den un otro 
uniform. “Pero si mi tin cu hasi esey, mi ta hasi’e”, el a 
senala. 

Rivera tabata tin un record di 5-5 cu 34 save y un 
promedio di efectividad di 1.80 aha pasa, ora a retira di e 
veldnan desde 31 di augustus pa 22 di september debi na 
un problema muscular. 

“Porta ta pensa cu tin cu spera pa wak si mi ta saludabel 
of no. Mi no sa kiko nan ta pensando”, el a senala. 

DEPORTE 



Ma 




P a e tercer aha consecutivo Anthony Irausquin y 
No Buil Motorsports “Homenet” Aruba ta cel- 
ebrando e weekend di carnaval grandi na Bradenton 
Florida cu e season opening di e 2007 NHRA Lucas 
Oil Sportsman Series. 

No Buli Motorsport ta drentando su di cuater anja 
consecutivo coriendo NHRA eventsnan na Florida 
(Orlando-Bradenton-Gainesville) - Georgia (Valdo- 
sta-Reynolds) y anteriormente na Alabama (Mont- 
gomery), cual no ta den e programa mas. Aha 2006 
tabata un tremendo anja pa e organizacion di No Buli 
Motorsports cu a haci un tremendo trabow tanto den 
e caredanan mes y naturalmente promocionando 
Aruba tambe den e diferente estadonan na Merca. 

E promer careda pa anja 2007 lo bai ta na Bra¬ 


denton Motorsports Park na Bradenton 
Florida na unda Diahuebs 15 di februari 
proximo e team di Aruba lo bai ta hacien- 
do diferente pruebanan pa locual ta trata 
aigun cambionnan cu a wordu haci ariba 
e dragster. E official qualifying sessions 
lo ta ariba diabierna y diasabra. Elemina- 
tions rounds lo ta ariba Diadomingo, 18 februari. 

E di dos careda pa 2007 lo tuma lugar e weekend 
después di Bradenton y lo tuma lugar na e home 
base di No Buli Motorsports Aruba cu ta Gainesville 
Florida ariba dianan 22-23-24-25 di februari. 

Pa locual ta trata e National Event Gatornationals, 
e aha aki e categoria di Super Comp no lo wordu cori, 
cual ta un cyclus normal cu ta tuma lugar tur anja na 
diferente pistanan. 

Pa locual ta trata e categoria 
di No Buli Motorsports cual 
ta Super Comp, e cantidad di 
participante ta entre 100 pa 160 
participante durante cada un di 
e eventonan di NHRA Lucas 


Oil Sportsman Series. E di tercer careda pa No Buli 
Motorsports lo tuma lugar na Orlando Florida ariba 
dianan 8-9-10-11 di maart proximo ! 

E proximo caredanan pa No Buli Motorsports ta bai 
ta na South Georgia Motor Sports Park naValdosta 
Georgia pa después sigi pa Atlanta Dragway na At- 
lanta Georgia y por ultimo na Silver Dollar Raceway 
na Reynolds Georgia. 

Ainda e organisacion di No Buli Motorsports ta 
brainstorm ariba otro posibel caredanan den diferente 
otro estadonan cu no ta forma parti di Division 2, 

No Buli Motorsports kier a gradici su main sponsor 
Homenet Real Estate y tambe su associate spon¬ 
sorsnan cu ta haciendo tur nan esfuerzonan pa haci 
tur e viahenan pa Merca posibel. 

Abogado Jamile Saade a uni su 
mes na Bufete Kloes & Partners 



D ia 13 di februari ultimo 
mr. Jamil A. Saade a 
huramenta den Corte di Husti- 
cia como abogado. 

Mr. Saade a cuminsa traha 
na 2000 na Departamento di 
Labor. Despues di a completa 
su estudio di derecho na 
Universidad di Aruba na 2003, 
mr. Saade a traha como hurista 
na Departamento Huridico di 
Gobierno te cu Januari, 2007. 
Desde Januari el a uni su mes 
na oficina di Abogado Kloes 
& Partners. En conexion cu 
esaki, a tene un recepcion den 
oranan di atardi na MooMba 
Beach Bar & Restaurant. 

Recibi di parti di nos di AWE- 
Mainta tur clase di éxito. 

Sr. Ronald y Sra. Linda 
Goldberg bishitantenan 
distingui 

Na Marriott Aruba Ocean Club 



robez pa drechi - Sr. Orlando Vrolijk, Guest Relations Manager, 
Sr. Castro Perez, representante di ATA, Sra. Linda y Sr. Ronald 

Goldberg y Sr. Perry van Dongen, Front Office Manager. 


D iamars ultimo tabata e ocasion special pa honra un 
pareha como Bishitante Distingui na Marriott Aruba 
Ocean Club. Sr. Ronald y Sra. Linda Goldberg a ser honra 
pa Aruba Tourism Authority, pa motibo cu nan tin mas di 
17 ana consecutivo ta bishita nos isla. E pareha Goldberg 
ta procedente di Harrisburg, Pennsylvania y nan promer 
bishita na Aruba tabata na ana 1990. E pareha Goldberg a 
comenta cu e motibonan principal cu nan ta bolbe Aruba 
tur ana ta pa e hendenan carinoso di Aruba, pa e clima, e 
excelente restaurantnan, beach y e hecho cu Aruba ta un 
tremendo isla pa relax. Den presencia di e staf di Marri¬ 
ott Ocean Club, Sr. Castro Perez, representante di ATA a 
presenta e certificado correspondiente y a duna un discurso 
cortico pa gradici e bishitantenan pa nan lealtad y aprecio 
demostra na nos isla. 


SOCIAL 


Dicky y Boyke Deumer honra como 
Embahador di Bon Boluntad 

Na Marriott Resort & Stellaris Casino 



Robez pa drechi Sr. Leslie Prea, Front Office Manager, Sra. Chela de Lannoy, Sales Manager, 

Sr. Castro Perez, representante di ATA, Sra. Boyke y Sr. Dicky Deumer, Sr. Koen Hietbrink, Front 
Desk Manageren Karin Swiers, P.R. Manager. 


N a Marriott Resort & Stellaris Casino a honra Sr. Dicky y Sra. Boyke Deumer como 
Embahador di Bon Boluntad. Gobierno di Aruba a duna reconocimento na e pareha 
Deumer pa nan 20 ana consecutivo di ta bishitando nos isla. E pareha Deumer ta residen- 
cia na Ontario, Canada, pero nan ta Hulandes di nacemento y for di ana 1951 nan a imigra 
na Canada. E pareha a keda masha contento di a ser honra pa gobierno di Aruba. Nan 
a relata cu nan promer bishita na Aruba tabata na ana 1987. For di temporada ey, nan ta 
bishita Aruba hasta dos biaha pa ana. Marriott Resort ta e hotel unda e pareha a hospeda 
e ultimo 10 ana. A ser comenta cu nan tin un sitio aparta pa tuma solo y por menciona cu 
Sr. Dicky Deumer tin hasta hopi suerte den e casino di Marriott. E pareha Deumer a ex- 
presa cu nan ta gusta entre otro e clima y solo di nos isla, e atmosfera carinoso, cu Aruba 
ta un isla Hulandes liber di crimen, y sigur e hospitalidad cu ta ponebo sind semper na 
cas. 

Castro Perez, representante di ATA tabata presente pa duna un discurso y gradici e pareha 
pa nan lealtad y aprecio demostra na nos isla. Un que otro a tuma luga den presencia di e 
staf di Marriott Resort. 



Recientemente famia y aigun amigo a bini hunto na Pos Chiquito pa celebra cumpleanos di Genoveva “Chibe” Koolman. 

Nan a paa un anochi placentero. 

OPINION 


Segun Ministerio di Labor, Cultura y Deporte 

Comunidad mes por vigila y contribui 

na nivel di Carnaval 


Como expresion cultural 




O ra ta papia di Carna¬ 
val di Aruba, hopi 
biaha ta papia di un di e 
expresionnan cultural di 
mas grandi di Aruba cual 
nos tur (kier) ta orguyoso 
di dje. E ta un actividad 
cultural cu tur hende, tanto 
nos mes hendenan local 
como turista, grandi y chiq- 
uito, por gosa gratis di dje. 

Pesey ta importante pa nos 
refleha bon riba ki mensahe 
nos ta mandando cu nos 
expresionnan durante car¬ 
naval. Comunidad den su 
totalidad tin un responsabi- 
lidad pa vigila y contribui 
conhuntamente pa mantene 
y eleva nos “expresion cul- 
tural” na nivelnan di mas 
halto, segun un declaracion 
di Ministerio di Labor, Cul¬ 
tura y Deporte. 

Ehempel malo for di “last lap” 
Tuma como ehempel un fenomeno 
preocupante cu mas y mas ta ser 
constata den p.e. ”last lap”. E mo- 
tibo pa introduci un last lap, ta pa 
ofrece tur hende e oportunidad pa 
baila riba musica di un banda, sin 
cu nan mester paga p’e y sin cu nan 
ta stroba e gruponan durante di e 
parada di carnaval. Sinembargo, 
por constata cu mas y mas, mal 
comportacion ta menasa existencia 
di e “last lap”, unda tin cosnan ta 
pasa cu no ta cuadra den loke nos 
kier propaganda como cultura di 
Aruba. 

Por menciona violencia, falta di 
respet pa autoridad y mas reciente- 
mente hobennan cu ta rebaha nan 
mes dilanti otro. 

E ultimo aki, ta pasa ora un grupo 
di hende den e last lap ta baila di 
un forma masha bulgar y erotico, 
sin ningun berguensa, ni respet 
pa otro. E personanan aki no tin 
balor propio, ni di nan actitud ni 
pa nan propio curpa. Tampoco nan 
ta tene cuenta cu nan ta rebahando 
nan mes dilanti tanto hende grandi 
como mucha chiquito. Mas preocu¬ 


pante ta, cu nan ta rebahando nan 
mes, sin decencia alguno, dilanti 
di tanto hende local como turista. 
Mandando asina un mensahe robes 
di kico ta nos carnaval, unda cu 
parce cu bulgaridad y erotismo ta 
parti comun y coriente den forma 
di baila despues di un parada di 
carnaval. 

Si antes tabata baila, unda un 
hende homber tabata “mea” riba 
un hende muhe den un jump up, 
awendia cos ta birando peor, unda 
ta haya hende homber cu su man 
riba pecho di hende muher como 
si tabata algo masha comun. Mas 
vulgar ainda ta, unda un hende 
homber ta mea un hende muhe 
den e posicion manera dos cacho 
cu ta pega na otro, anto un par di 
“body guard” ta proteha e pareha 
pa niun hende stroba e espectaculo 
aki. 

Kico ta e mensahe cu nos kier 
manda? 

Esnan cu ta haci e actonan aki y 
otronan cu ta experencia esaki, por 
pensa un rato riba ki mensahe nos 
ta mandando. 

E ta un falta di respet contra, tanto 
e hende homber como e hende 


aki dor di comunidad ta e 
unico manera pa sigura e 
nivel di nos “cultura di car¬ 
naval”. Polis ta haciendo un 
bon trabou y ta esforsando 
na nan maximo pa mantene 
orden. Comunidad por y tin 
un obligacion moral, pa con¬ 
tribui na duna un man pa 
mantene nos nivel di expre¬ 
sion cultural den carnaval 
halto. 

Tur hende cu ta participa na 
carnaval, esta, participan¬ 
tenan di grupo, e publico 
para na banda, cantante, 
musico di bandanan mu¬ 
sical, tene cuenta cu tur 
movecion cu ta haci ta duna 
un imagen di nos mes y di 
nos cultura di carnaval. Tur 
hende e ora lo kier mustra e 
mihor aspecto di nos mes y 
di nos cultura di carnaval, speci¬ 
almente cordando cu tin mucha 
chiquito of turistanan para ta mira 
na banda. 

Tur e bailadonan di “last lap” tene 
cuenta cu nan tambe ta forma parti 
di “nos cultura di carnaval”, y cu 
nan tambe ta expresa y exporta 
imagennan di “nos carnaval”. Tene 
nos carnaval na curason y percura 
pa demostra algo bunita di bo mes, 
algo cu nos tur por ta orguyoso di 
dje. 

Manda un mensahe di: respet, 
goso, alegria y di harmonia. 

T’asina leu e declaracion di Mi¬ 
nisterio di Labor, Cultura y De¬ 
porte. 


muhe. 

E forma vulgar y sin muestra di 
balor propio ta un falta di respet 
tambe pa esnan rond y asta ta 
stroba jumpmento. 

Peor ainda, nan no ta duna tam¬ 
poco niun clase di consideracion of 
ehempel, na muchanan cu ta para 
canto di caminda, cu sin pensa, ta 
haya un impresion cu ta esaki ta e 
forma cu nan tambe lo mester baila 
den un ”last lap” di carnaval ora 
nan bira grandi. 

E turistanan ta bai cu un impre¬ 
sion cu Aruba ta un isla vulgar 
unda hende no tin respet. Esaki ta 
e mensahe cu nos kier manda cu 
nos carnaval of por lo menos e "last 
lap” di nos carnaval? 


Contribui pa eng- 
randece carnaval y 
cultura 

Comunidad henter 
mester expresa contra 
di bahesa di expre¬ 
sionnan asina, cu ta 
contra di nos carna¬ 
val, cultura, norma y 
balornan. Reproche 
di e vulgaridadnan 

OPINION PUBLICO 
Cambionan den prijs ta haci hende loco! 


E cambionan den prijs cada rato na 

diferente lugarnan y supermercadonan 
ta haci hende loco! Na diferente lugar aki 
na Aruba tin hende ta abusa di prijs. Nan 
ta bira rico y pueblo mes ta keda sin niun 
placa den nos saco. 

Djis un ehempel, un simpel boter di re- 
fresco di 20 ons na diferente lugar tabata 
99 cent pa un. 

Awor e mesun botter di refresco aki ta 
costa 1.25 y esey ta sin conta BBO paso 
cu BBO e ta bira 1.30. Un bleki di SPAM 
cu antes tabata costa 5 florin awor ta costa 
casi 7 florin. Ta unda Aruba ta bay? Awor 
a para bira cu refresco y juice tambe ta 
articulonan di luho. 


Ta ser bisa cu no mag cobra BBO riba 
corant, kipashi y caha di webo pero ora bo 
haci ful un compra grandi, nan ta cobra bo 
BBO riba ful bo garoshi. Cu otro palabra e 
caha di webo, kipashi y corant ta inclui y 
tambe ta paga BBO [contra tur regia]. 

Tin supermercado ya a pone BBO den e 
prijsnan riba reki y toch ora bo bay paga 
na caha bo tin cu paga BBO atrobe, ta kico 
esaki ta anto??? 

Dus mester bin un control estricto paso 
pueblo ta paga hopi caba na belasting 
anto awor riba dje mester paga BBO na 
supermercadonan, caminda no tin un 
sistema uniforme pa cobra BBO. Esaki ta 
completamente dimas! 


Norma y balornan mester 
prevalece den Camaval tambe 


D urante e ultimo simannan por a 

sigui con diferente organisacion den 
nos comunidad ta promove un celebra- 
cion di Carnaval sigur, liber di tur riesgo 
cu por tin. Hopi enfasis ta pone ariba 
comportacion di tur participante sea na 
banda of den parada. Un grupo cu mas ta 
pone enfasis ariba dje ta e hobennan. 
Diferente conseho y material ta disponi¬ 
bel pa por celebra un Carnaval sin riesgo, 
manera no abusa di alcohol y droga y 
pa esnan cu por ta sexualmente activo 
uza proteccion pa evita di haya malesa of 
preveni embaraso hubenil. 

Si nos ta bibando den un comunidad 
unda norma y balornan ta bayendo atras, 
anto ta ora pa hustamente promove 
esakinan enbes di acentua solamente e 
riesgonan di cierto comportacion. No 
mester wak solamente e comportacion di 
e hobennan, pero tambe di e adultonan 
cu ta esnan prome yama pa duna un bon 
ehempel. 

E celebracion di Carnaval ta ofrece tur 
oportunidad pa practica diferente sorto 
di libertinahe pero esei ta exigi di nos pa 
no solamente pone atencion na e riesgo¬ 
nan di malesa y drogadiccion pero mester 
promove un comunidad sano den actonan 
moral, specialmente bou di nos hoben¬ 
nan. Hopi adulto kisas no ta conciente 
cu e hobennan ta pasando den temponan 
dificil. Nan ta den e fase unda nan tin cu 
“deal” cu nan identidad, 
cambionan fisico y psicologico, peer pres¬ 


sure etc. E hobennan ta buscando nan 
propio lugar den e sociedad. Y e sociedad 
aki ta ofrece cosnan bon pero tambe cos- 
nan menos bon. 

Anto ta tarea di e mayornan, adultonan 
etc pa asumi nan responsabilidad pa 
papia cu nan yiunan tocante nos norma y 
balornan, duna nan e atencion, carino y 
mustra interes pa e cosnan positivo cu e 
hobennan ta haciendo, en corto bisa duna 
nan amor cu nan ta busca anto e ora nan 
lo no bai experimenta cu alcohol, droga y 
sexualidad. 

Den hopi caso ta e hobennan cu no ta 
experencia e atencion y amor di nan 
mayornan ta esnan cu ta bira victima di 
e libertinahe y aki tampoco no tin dis- 
tincion den rasa, color y dase. En berdad 
nos mester boga pa un comunidad liber 
di malesa y drogadiccion ya cu esaki por 
costa nos hopi placa despues den entre 
cuido medico. 

Pero mas bunita lo ta si nos tin un co¬ 
munidad sano, unda norma y balornan 
ta prevalece cerca un y tur, tanto hoben y 
adulto. Cada uno mester sa di respeta su 
curpa y no haci como si fuera cu nos ta un 
comunidad unda libertad a bira liberti¬ 
nahe cu sosten di diferente gremio. 

Ta ora pa tanto hoben y adulto tuma e 
bandera di respet y amor pa bo mes y 
pa otro y his’e mas alto cu ta posibel pa 
mustra mundo y nos mes cu nos ta lucha 
pa reestablece nos reglanan di norma y 
balor. Servicio Informativo di Gobierno 


I OPINION 

Comentario 

Carta di Pedro Atacho pa 
drs. Mervin Wyatt-Ras a 
pone Rudy Croes perde 
streya di nort 

P’e bin bisa cu Aruba no tin criminali- 
dad; Rudy no ta biba na Aruba? 

E agitacion inecesario di sr. Rudy Croes pa cu e bunita 
”gesto di hermandad” di sr. Pedro Atacho, cual sr. 
Rudy Croes a caracterisa como “metemento” den asun- 
tonan di Aruba mester wordo condena severamente pa 
Gabinete Oduber y Parlamento den su totalidad. Na 
prome lugar e carta encuestion a wordo dirigi na Presi- 
dente di Parlamento y hustamento for di Presidente di 
Parlamento, cu ta responsabel pa legislacion, pueblo a 
spera un reaccion. 

Un bez mas a keda comproba cu esaki, cu Parlamento 
(lesa: Parlamentarion di MEP) ta un simpel anadidura di 
Gobierno y no ta compronde nan tarea. 

Na di dos lugar mester remarca cu tur partner di Reino 
a firma un acuerdo den cual a wordo bon stipula cu tur 
partner, esta Hulan da, Antiyas y Aruba tambe (!) mester 
tene nan mes na un “relacion di cooperacion estrecho” 
dentro di Reino. 

Den un declaracion sr. Rudy Croes ta anadi cu no por 
compara criminalidad di Corsow y criminalidad di Aru¬ 
ba. Hasta a duna di conoce, cu criminalidad na Aruba 
t’asina minimo cu esaki por wordo neglisha. 
Preocupacion mas grandi p’e mandatario t’e “coremento 
sin rijbewijs” y “hortamento di auto”. Di un dia pa otro 
sr. Rudy Croes ta pone un “violacion di trafico” (core 
sin rijbewijs) riba mesun lina cu “criminalidad”, des- 
baratando asina tur cifra estadistica pa cu criminalidad 
aki na Aruba. 

Sr. Rudy Croes mester compronde cu “core sin rijbe¬ 
wijs” riba su mes no ta un crimen, pero un caso di “Hit 
and Run” bao influencia di alcohol (corda un rato riba e 
Parlamentario di MEP) si ta wordo considera un crimen. 
Tambe ta bon pa remarca cu e cifranan cu Ministerio 
Publico ta suministra ta mas bien cifranan cu ta ilustra 
delitonan cometi y cu alabes a wordo trata den Corte. 
Mester wordo bisa cu e cifranan suministra pa Polis 
ta mucho mas confiabel y realistico. Tin varios delito 
cometi pa ciudadanonan, cu kizas pa motibonan politico 
of pa motibo di “klasse justitie” no ta wordo trata den 
Corte, pero esei no ta nifica cu e actonan cometi no ta 
keda un delito. 

Ta lamenta e actitud di sr. Rudy Croes profundamente 
y ta di spera cu sr. Nelson Oduber, siendo Minister- 
President di Pais Aruba ta bai pidi disculpa na sr. Pedro 
Atacho den nomber di e Pueblo Arubano, cu si ta hopi 
preocupa pa cu e aumento preocupante di criminalidad 
na Aruba. 

Tur loke cu sr. Rudy Croes a demostra, cu el a perde 
streya di nort y ta haci declaracion pa bisa algo, pero cu e 
tin sentido, mas bien el a demostra con bobo e ta. 
Nomber y adres conoci na redaccion 








Mundo 

Huez ta ordena test di DNA for di 
curpa di Anna Nicole 

Mama y 
amigota 
pleita ri 


i 




E foto aki riba ta ilustra Frederik Prinz van Anhalt, kende 
a bisa cu e tambe lo por ta tata di yiu di efayecido Anna 
Nicole Smith. E foto mas ariba ta ilustra Huez Larry 
Seidlin, kende mester dicidi e.o. kende tin e derecho pa 
dera Anna Nicole Smith, su compahero Howard K. Stern 
ofe mama Eergie Arthur, for di kende Smith ta distancia 
for di aha 1995. 


D iahuebs un huez a ordena mas test di DNA for di 
curpa di Anna Nicole Smith, mientras e tabata scu- 
cha mas argumento den e disputa encuanto e restonan di 
Smith y custodia di si yiu muher chiquito.E companero 
di hopi tempo di Smith, Howard K. Stern, y e mama, 
Vergie Arthur, cada un tin speranza di haya e restonan 
mortal di Anna Nicole pa dera. Fotografo, Larry Birk- 
head, cu ta pretende di ta tata di e yiu di 5 luna, Dann- 
ielynn, ta spera cu DNA tuma di curpa di Anna Nicole lo 
proba su caso, y cu no tabata tin cambio di baby. 

E Huez a bisa cu e disputa aki por ta hopi largo. E in- 
vestigacion, cu a cuminsa diaranson, a continua te ayera 
atardi laat y lo sigui awe. “Nos lo tin “hearing” - mes 
hopi “hearing” cu ta necesario”, Huez Larry Seidlin a 
bisa diaranson. “Esaki ta djies e cuminsamento”.Stern 
ta pretende di ta ehecutor di e testament di Smith, y cu e 
kier pa e ta dera banda di su yiu homber na Bahamas; e 
mama, Arthur, ta desea di dera su yiu na Texas, caminda 
e’la nace; y Birkhead simplemente kier proba cu e ta tata 
di Dannielynn, cu potencialmente por hereda miyones. 
Debra Opri, abogado di Birkhead, a bisa den un declara- 
cion di ta contento cu autoridadnan di Florida lo pone 
muestranan di DNA disponibel. E’la bisa tambe cu e 
muestra di DNA ta necesario pa conecta Dannielynn cu 
Anna Nicole pa asina ningun hende por haci un cambio 


di baby. 

Mientras tanto Prins Frederic von Anhalt, esposo di e 
actriz Zsa Zsa Gabor, a bisa cu e tabata tin relacion cu 
Smith pa mas di un decada y tambe por ta tata di e baby. 
E’la bisa cu e lo cuminsa un caso di paternidad den corte 
y cu e ta desea di haci un DNA test.E restonan mortal di 
Smith ta na oficina di e Examinador Medico di Broward 
County y Seidlin a bisa cu por lo pronto nan lo keda 
eynan tambe. 

“E restonan no lo bandona Broward County tanten 
cu mi no pronuncia veredicto” Anna Nicole Smith di 
39 ana, a muri dia 8 di februari despues di a colaps den 
un hotel na Floirda. E ta viuda di e magnate petrolero 
di Texas, J. Howard Marshall II, cu kende e’la casa na 
1994, tempo e tabata tin 26 ana, y e homber 89 ana. 

Desde cu Marshall a muri na 1995, Smith e ta den 
un bataya legal cu e famia pa loque ta su fortuna.Otro 
caminda tambe tin bataya andando pa custodia di Dan¬ 
nielynn. 

Un Huez na Bahamas a ordena diamars cu e baby no 
por worde saca di e pais tanten cu e caso di custodia 
no ta resolvi. Vergie Arthur ta desea di worde nombra 
guardian di su nieta y a busca e orden ey pasobra e 
tabata terne cu Stern lo saca e baby di Bahamas, segun e 
abogado di Arthur a laga sa. 

Militarnan hulandes 
posiblemente te 2009 na Iraq 


U n grupo chiquito di militar hulandes 
probablemente lo keda Iraq te 2009 pa 
entrena militar y miembronan di organiza- 
cionnan di seguridad. Esey ta e planificacion 
cu cabinete hulandes originalmente tabata tin 
den mente y ainda tin’e. 

Asina Minister Henk Kamp a bisa ayera 
durante un debate encuanto prolongacion di 
e mision. Mayoria den parlamento hulandes 
por a bai di acuerdo cu e decision aki. 

E prolongacion ta sosode cada biaha pa 
un periodo di seis luna. E minister ta kere 
cu cada bes menos personal hulandes lo ta 
necesario pa e tarea special di NATO cu a 
cuminsa na 2005. 


SP y Groenlinks tabata tin obhecion contra 
presencia hulandes na Iraq, pasobra esey no 
por worde mira los di un apoyo na e merican- 
onan, cual nan ta contra. Minister Ben Bot di 
Relacion Exterior a bisa cu a apoyo aki mas 
bien ta haci cu e iraqinan pronto por bai per- 
cura pa nan mes seguridad. E ora e tropanan 
di afo por bai mas tempran. 

E 14 hulandesnan cu ta na e Capital Bagdad, 
ta forma parti di un grupo di 400 militarnan 
di NATO. Segun Bot, entretanto nan a en¬ 
trena mas o menos 4 mil militar na Iraq. Pafo 
di Iraq tin ainda un 900 persona cu ta entrena 
staf, comandante y instructornan cu na nan 
turno ta enyrena hopi hende di Iraq mes. 



M / 


ospecnosonan 


C 


aiecaseEi 
bombfeimSsentar 
ayera na Spanar 


S pana, Madrid. Riba e foto por mira momento cu Rabei Ousmane Sayed, yama “Mohammed the 
Egyptian” ta wordo yama pa para dilanti huez riba e prome dia di su caso despues di ta sos- 
pechoso envolvi den e caso di bomb cu a explota trein na Madrid na aha 2004. Ahmed ta considera 
pa spanonan un di e cuatro “masters” den e atake mortal cu a laga un 191 morto. Tambe a presenta 
den corte Jamal Zougam, cual tambe ta un di e sospechosonan grandi den e caso aki di “train 
bomb”. Hopi famia a keda herida pa e caso aki na unda awo corte spano lo dicidi nan veredicto. Tur 
cos ta mustra cu esaki nan lo sinta resto di nan bida den prison. 

Tur dos a muri di hamber 


E modelo 
uruguayo di 
18 aha, Eliana 
Ramos, literal- 
mente a mata su 
mes sufriendo 
di hamber. Su 
ruman di 22 aha 
a haci mescos un 
aha pasa. Cu un 
presion enorme 
pa baha peso e 
rumannan cu 
tabata sufri di 
anorexia a haci 
todo por todo pa 
baha di peso. E 
resultado tabata 





nan morto. 

Eliana a worde 
haya morto den 
su cama pa su 
abuela, den su 
apartamento 
na Montevideo. 

Probablemente 
e’la muri di un 
paro cardiaco como resultado di des- 
nutricion. Medionan di comunicacion 
local ta pensa riba un derame celebral 
como resultado di un descuido total y di 
cansancio. E abuela a tuma contacto cu 
e mama y e tata di Eliana cu tabata di 
vacacion na otro parti di 
e pais. E ruman muher 
di Eliana y pacient di 
anorexia, Liesel, a worde 
haya morto den verano aha 
pasa. Liesel tabata tin un 
cantidad di dia sin come. 

E dos rumannan, Liesel y 
Eliana, tabata aparece den 
e mesun shownan di moda. 

Na Europa ultimamente 
tabata tin masha hopi dis- 
cusion riba modelonan cu 
ta demasiado flaco, cococi 
tambe como “size 0”. Esa- 
ki entre otro pa motibo di 
morto di e modelo brasile- 
ro Ana Carolina Reston, cu 
tabata pisa 40 kilo dia e’la 
fayece. Nan lo por hunga 
un papel den prevencion di 
anorexia serca cierto grupo 
di mucha muhernan. Na 
un evento di moda inter- 
nacional na Madrid na 
september, e organisador- 


nan a duna ehempel door di nenga di usa 
modelonan flaco. Estudionan a demostra 
cu mas o menos un di cada seis pacient 
di anorexia ta muri a consequencia di e 
malesa. Unicamente mitar di e pacient- 
nan ta cura permanentemente di e fayo 
den comemento. 


Gradicimento 

Pil medio di egafci i\m u ^radLd tur zsm n eu di un ofoiro 
manimi a emnpåna itn-. durvmfle faLycernwntO v cnf*cm di ihu 
l!. is, mania, wefcfl, ruinjn. 

Rmlclfina “Fina 1 ' 
Rack-Hypolitc 

Gradidmenlu l .i kiy na lur csiun cu u 
manda Hor, kran*, telegram, flagela y 
a luu >iniiiida Ickføraieo. Nj Elv 
Toppcnbcrfi, Pastooi Daniel y Stiii’da 
MernHitUDkori Fununil Home. Boso 
presencia y alenuon labala un gran 
Consuclu pa nAs. 

Un hc/. rtias daiiki na boso lur. 


.Ytr ftumbtr dr Mt fkpa. iw r yiuiiuii r itii'iittntti, rtamutrrtAiti 
rftmunir* primtimån i dfitfrnS fairtiir 


Mementomori Funeral Home NY. 

Tcli 5 * 3335 « - Fan: 58377 Jl 


Mementomori Funeral Home N.Y. 

Yohmdia - Lto - Eugcnc 

Tel: 5833358 - Fai: 5837711 

- /Irfli. Bo tti urr Diiiy Mi ni buicst ft**, 

\tr almu JdVr .•irti il i Hit. 

Ps. 6i:l 

Cu lnmenso nitfezu na mis eunizon, no* : 

Jacqueline y e^aoso Bulivar de Mcdinn y ytunan Jadumr, Ja Hr 
Claucksnc Rwiduma y rifik Fsrro 
Ldiana flcafresanle di Troil 
Kindfflipvungl y sspc^AlR Lfumbrinra 
y yiunan: Carcy-Ann, Lixander, Emile 

la partiL ipa fayeeiincnCu da nos l.mki 

Augustin;* Brigirta 
Statia-Kwidama 

va rinnsamen f e yi i na : “Tu nehi B rid i" 

Bcto di enlierotual la tuma hioi diabienu 16 di fcbnun 2W 7 pa 
4Vir di aurdi ftaLicndo for di Imracubtb Concepcion pa 
sanlana ealoLico na Sanfla Cruz. L res tu morlil lo la reposa; Ibr da 
2Vir di jimrdi den Menll Jnmuiulada Cettcepcion na Sanui Cm/ 




i: o AP 

O □ funeral home 


Ir!.: L2D-H S)H-2i9V 
5M-KI3.1 

hjn KtiMi^vc-laiL'nl riJt 2 

Stft MciiEJi - A ni bu 

F-muiL: uri|taifl revir iriarnrMu H_ 

"Seikir la ma wardador, 

Mi"n lin falu di pjuLi, 

EKn ^uiiutn ih yerhu b«dc 

El U pancffli soscya" Ps.ZJS rets.1,2. 

Cu liorpiL (Liilor na ii-ph eunuem n<vi tu |unioipu 

C« J hjij |1 :l|1U. Dnj%. hikv Uli^L-lilj MiilU) 


ShaRliecti A.S.Hinkel 

*-31^2006 

Muiiia Sflhaira Tiflrap '"Jsja'" 

Toftø: Arlhur Elinkcl "Tilo" 

Rumnnnnn: Tishem Hinkel 
Greislwn Hiidic] 

Web y VVciorun: Scima y Ktwih I Itqkct 

Sliamii;i 1'aireiL y lidm n ndu Marian 
Johnny Tromp y Johnv Troinp 

Sil bisa^-eb y bi^^YL-ln M;ni;i Tmimp y tkTiLrdu-, Sidesmata 
Tor su y laman^i 

Sil rn^dnam y padrino: Maria Onmmy I^LKlcrL^l Manis 
V mi dcinas ramb y carwciman, 

Aeto di enlL-erø lo wordo anuauia des-pues 

Adrcs pa contolcnda: Pcis Chikina 2!-l 
di: 7 Vh pu diaHKhi 

Fl>t fabnr no hin hsla na rouii; pc ni nj liajc ' L Al.HfiR]^ r _ 

Venezuela ta 
aumenta seguridad 

Despues di menasa 


E Minister di Defensa venezolano a bisa 
ayera cu e pais lo aumenta y reforza 
medidanan di seguridad despues cu un hala di 
Al-Qaida na Saudi Arabia a haci un yamada 


pa ataca proveedornan di zeta di Merca. E hala 
di Al-Qaida a urgi militantenan musulman pa 
ataca facilidadnan di petroleo rond mundo, 
incluyendo Canada, Mexico y Venezuela. 


AD PA' 


å S f ti n c t » ] 

li » m c 

vun kt’QUf lut ni raj[ 2 

kl.: (3*4i 

San \kr>ljii - Aru hi 


P-mall; ji lp rifi o .1 -n/iamd-É^ 

1 ji: 

I-jl'j lLilI Iii br<ila far di fpra ■ I InKcieLt tj 

Abcjn far di shrEa 

Sj, _St'ii in lu 11 ii ii j EuLu lit. liEi.r 

SMEmo !I5. vrrv lOtj'inli 

A Jiilkve crislianarncjitc: 

Sn Raymundo Q. 

Piens 

S j l-hI:m9 lII diia 

Mihar caiiad caitm " k HtnCi" fflf“SpikC 

KA-pnlSEUHUUiiiu iii I.^Li Oli l r :i9LS|hi9i [ 

t'ft 

Na nornhiTdi su rumannan 
Ruben G Fieus y Lifnia 
Danu U _ Pif us y (omiji 

Syi tam.u stiina liduvagi^ i Duvii) Flcie 

Su mil : C ri SI uami i papa} Jiui^ii 



Venezuela ta responsable 
pa 11 porciento di impor- 
tacionnan petrolero na 
Merca irespeto e tensionnan 
diplomatico entre Caracas 
y Washington eneuanto e 
revolucion socialista di e 
presidente izquierdista vene¬ 
zolano Hugo Chavez. 

General Raul B aduel 
a declara na prensa cu 
seguridad y agencianan di 
inteligencia lo “tuma ac- 
cion y implementa plannan 
di seguridad cu a worde 
estableci previamente, y lo 
reforza esakinan cu e meta 
pa garantiza seguridad”. E’la 
pidi e pueblo pa keda calmo 
y a bisa cu Chavez lo duna 
mas instruccion riba con pa 
atende cu e menasa. 

Al-Qaida na e peninsula 
arabe a bisa cu “cortando e 
suministro di azeta di Merca, 
of a lo menos reduciendo 


Sil Si itu i in i y SimllE iiUiLin Mlm^r Junyj y hi.llki .i 

]Hd_hL L l Jjngj. mi I liLbndo 

Giovanny Janga y bima 

Rl-IIC Fifiis 

CrunJa Pifus y famaa 
Su JiilL^Lisun . VfctKUOlO IktfmudgS 

Sr. Lui^ Lf (nuirdu 
Tinchå V6s 

Su H ipnan: A ntoinc Rodriguez 

DaitM pnmLi y pimmtuL conDcinur y mniyonanL biiiilaiian y 
CKHMwnpiihwetuti di Fltim* Maritidbu mr c srusrean^n y 
brafdemnr di llui^e VbriMflluiy dem;^ Lnsn.i 

Picum Oome?.. M:tdurE?. Eckmeyer. Omm. CkHmelie- 
PieCcrm f.iarndu, WilEmts, \ts r QuiEnt„ Wbck, de Lange. Janga. 
OdiX, F^lilLhSi'l. TVipjX’iLbv^i-V 

Nlk> Iticf a 111 L 11 m>s. disvulp j sj HL>S pin .iIuImlLi Li ti Ijf Ulin fiHH 
den hos lri£lc?i]. 

Actodii tnekro lo hum bgar 17 Ffhry^t-i 2UEI? [u 

4sfHJ di aLirdE Saliendu l'or di Mi^ii San Fruni'hfa mi Playa pa 
Sn nla fatulieit na HLn a 

E icsLo murlal di “Ruymimdu Piens" lu la Teposa Tur di 2zM di 
Mit diil iIl ti VIka 

Pcspues di l i i[el 11 ■ nus m tu ricjha bishitu di cundo9enia hj eas- 


esaki, lo contribui na pone 
un fin na e ocupacion meri- 
cano di Iraq y Afghanistan. 

E grupo a bisa cu e ta haci 
e declaracion aki como parti 
di e maneho di Osama bin 
Laden. No tabata posibel 
pa verifica cu e menasa 
enberdad a bin di e fraccion 
terorista. 

Ana pasa Al Qaida a 
tuma responsabilidad pa 
e ataquenan riba instala- 
cionnan di petroleo na Saudi 
Arabia y Yemen, despues cu 
bin Laden a haci un yamada 
riba militantenan pa stop e 
fluho di azeta pa occidente. 

E grupo tambe tabata tras 
di e ataque riba e tanquero 
frances na 2002 den Golfo di 
Aden, caminda un persona a 
perde su bida. 

Problema entre pareha: homber no kier pa 
su casa traha mas na bar restaurant 


iamars 11:30 di anochi, Central ta manda 
patruya di Oranjestad na un bar restau¬ 
rant den Zoutmanstraat pa un problema entre 
pareha. Na yegada polisnan ta papia cu e muher 
M.L.Y. di 39 ana naci na Venezuela. E ta bisa 
polis cu e tin problema cu su casa e homber 
R.Y. di 44 ana. E problema ta cu R.Y. no kier 
pa e traha. Segun senora M.L.Y. ta tur ora tin 
problema pa via di e mesun cos aki y varios 
biaha caba el a perde trabao pa via di R.Y. 


Polisnan ta papia cu R.Y., e ta bisa cu ta tur ora 
tin problema na cas y cu e tin cu yama polis. 

E problema ta cu e muher ta bai traha lagando 
su yiunan na cas. Un di su yiunan tin apenas 1 
ana y 5 luna. E muhe ta bisa polis cu e no kier 
e homber mas y e kier divorcia di dje ya cu e 
homber ta maltrat’e. Segun senora M.L.Y. e ta 
bai keda na cas di un amiga pa evita mas prob¬ 
lema. Pa banda di 2’or di marduga, e homber 
R.Y. ta presenta na warda y ta bisa polis cu ora 


cu polis a intermedia na e bar restaurant, nan a 
bisa e muher pa bin cas mane cu e caba di traha, 
pero ainda e no a yega cas. Despues di esey el a 
bai. Banda di 2:30 di marduga, R.Y. ta bolbe bin 
warda di Playa y ta bisa polisnan cu el a haya 
su casa sinta den un casino eybanda y e kier pa 
polisnan bai papia cu ne. Mirando cu e homber 
tabata cu e baby di 1 ana den su man, polisnan a 
bis’e p’e bai cas pone e mucha drumi y busca un 
solucion pa su mayan mainta. 



Na Santa Cruz security 
ta descubri vitrina di 
sportshop kibra 

D iaranson 3:30 di marduga, Central ta manda patruya di Santa Cruz na un tienda de- 
portivo na Santa Cruz na unda cu tin un caso di kiebro. Na yegada polisnan ta papia 
cu un security di inicial R. E ta conta polis cu el a pasa chek pa un colega cu ta supose di 
traha na e pompstation eibanda. Ora cu el a pasa e no a haya su colega einan. Ora cu el a 
sigui core, el a bin wak e vitrina di e lugar kibra. Como cu nan no ta vigila e lugar ey, e no 
sa ken e dono ta. Dor di esey el a dicidi di yama polis. E security R. mes a pone un barera 
di modo cu niun antisocial por drenta e lugar. Pa loke ta trata e colega, R. ta bisa cu el a 
bin hay’e burachi den mondi eibanda. 


Senora ta lanta fo’i sono y ta 
topa cu ladron den su cas 

D iaranson 8:30 di mainta, Central ta manda patruya di San Nicolas na un cas na Pos 
Chiquito pa un kiebro. Na yegada polisnan ta papia cu e dono e senora A.F. di 52 
ana, naci na Aruba. E ta bisa polis cu band’i 7:30 di mainta, el a lanta debi cu el a tende 
desordo den su cas. Ora cu el a bai wak, el a topa cu un homber desconoci den camber 
para. Ora cu e homber a wak e senora el a bis’e “Senora” y a core bai. Segun senora A.F. e 
qo conoce e homber. Danki Dios cu e homber no a bai cu nada si. Patruya a tira un bistå 
den becindario pero no a haya nada. 



Yiu di 14 ana ta falta 
su mama respet hasta 
dilanti di polis 

D iaranson 6:15 di atardi, Patruya di San Nicolas ta 
wordo manda na un cas den Weg Rooi Hundo unda 
cu un persona a worde menasa cu machete. N’e cas polis¬ 
nan ta papia cu e hobencita S.M. di 14 ana, naci na Aruba. 
E ta bisa polis cu su mama a menas’e cu machete. Polisnan 
ta papia cu e mama E.S. di 53 ana, naci na Graneda. E ta 
bisa polis cu su yiu ta hopi onbeschoft y cu e no por mas 
cu ne. E ta bisa enberdad el a menasa cu su yiu cu e lo 
dale pero un planaso di machete. Patruya por a constata 
enberdad con fresco e yiu muher di 14 ana tabata cu su 
mama. Hasta dilanti di e agentenan S.M. a falta respet pa 
su mama. Polisnan a scuale pisa riba su comportacion y a 
mustr’e cu e mester respeta su mama. 


Homber ta habri porta bisa 
polis cu nan presencia no a 
wordo solicita 


D iaranson 10:15 di anochi, Patruya di Noord ta wordo 
manda na un cas na Palm Beach pa un problema 
entre pareha. Na yegada polisnan ta topa cu e senora G.M. 
di 41 ana, naci na Aruba hopi altera. 

E ta bisa polis cu su esposo N.M. di 44 ana, naci na Aruba 
a sinta bebe den un bar na Calabas. Ey el a conoce un otro 
muher y a sinta basil’e henter anochi. Ora cu e homber a 
yega cas, el a scope maltrat’e y a sak’e for di cas. Despues 
di esey el a sera e porta na lock modo cu e no por a drenta 
paden. Segun G.M. e tin 21 ana casa cu N.M. y e no kier 
entrega keho contra dje. Patruya a bati na porta di cas. E 
homber N.M. cu a habri porta a bira bisa polis e mes ta bai 
papia cu su senora y cu nan presencia no a wordo solicita 
eynan. 


















